عەلاوی دەست لەکارکێشانەوەی لە ڕاسپاردنی ڕاگەیاند\nمحەمەد تۆفیق عەلاوی، راسپێردراو بۆ پێكهێنانی حكومەت پاشەكشەی لە پێكهێنانی حكومەت راگەیاند و داوای لێبوردنی لە سەرۆك كۆمار كرد\nعه‌لاوى له‌ڕاگه‌یه‌ندراوێكدا كه‌ده‌ستى (اه‌ع)كه‌وتووه،ڕایگه‌یاند"كاتێك ئه‌و ئه‌ركه‌م پێسپێردرا، به‌ڵێنم به گه‌لدا ده‌ستبه‌رداری راسپاردن ده‌بم ئه‌گه‌ر بێتوو گوشاری سیاسیی به‌سه‌رمدا بسه‌پێندرێت، بۆ تێپه‌ڕاندنی ئه‌جێندایه‌كی دیاریكراو له‌سه‌ر ئه‌و حكومه‌ته‌ی سوورم بۆ پێكهێنانی. له‌م سۆنگه‌یه‌وه بڕیاری پێكهێنانی حكومه‌تێكی بێلایه‌نمدا بۆ ئه‌وه‌ی كار بكه‌م به‌بێ پابه‌ندبوونی حیزبی یان هه‌ر جۆره گوشارێكی دیكه بۆ سه‌ر حكومه‌ته‌كه‌م. بڕیاری خێراكردن بۆ جێبه‌جێكردنی داواكارییه‌كانی گه‌ل و سووربوونم له‌سه‌ر جێبه‌جێكردنی ئه‌م مه‌رجه له كاتێكدایه دركم به‌وه ده‌كرد كه به تێپه‌ڕاندنی حكومه‌ته‌كه‌م لایه‌نی زیانبه‌ركه‌وتووی یه‌كه‌م ئه‌و لایه‌نانه ده‌بن كه له‌نێو گه‌نده‌ڵیدا خنكاون و بازرگانییان به‌تایفه‌گه‌رییه‌تی و نه‌ژادیی ده‌كرد. ئه‌گه‌ر سازشم له‌به‌رامبه‌ر خواسته‌كانیان بكردایه، ئێستا وه‌ك سه‌رۆكوه‌زیران ده‌ستبه‌كارده‌بووم، به‌ڵام من ئه‌وه‌م نه‌كرد".\nوتیشى:"هه‌وڵمدا به‌پێی توانا، هه‌موو رێگایه‌ك بگرمه‌به‌ر بۆ رزگاركردنی نیشتمان له هه‌نگاونان به‌ره‌و نادیاری و بۆ چاره‌سه‌ركردنی قه‌یرانه هه‌نووكه‌ییه‌كان. به‌ڵام له كاتی دانووستاندنه‌كاندا شۆك بووم به چه‌ندین پرس و بابه‌ت كه هیچ په‌یوه‌ندییان به نیشتمان و به‌رژه‌وه‌ندییه‌كانی نه‌بووه و خوای گه‌وره شایه‌تمه هیچ كاتێك سازشم بۆیان نه‌كرد و به‌رژه‌وه‌ندییه تایبه‌ته‌كانی خۆم نه‌خسته پێش به‌رژه‌وه‌ندیی وڵات و نیشتمان. به‌ڵام زۆر به‌داخه‌وه، هه‌ندێك لایه‌ن ته‌نیا بۆ به‌ده‌ستهێنانی به‌رژه‌وه‌ندیی ته‌سكی خۆیانه‌وه دانووستاندنیان ده‌كرد به‌بێ ئه‌وه‌ی هه‌ست به دۆزی نیشتمان بكه‌ن و به‌بێ گوێدانه خوێنی ئه‌و شه‌هیدانه‌ی كه له گۆڕه‌پانه‌كانی خۆپێشاندان بۆ ئه‌نجامدانی گۆڕانكاری له دۆخی وڵات و به‌ره‌و پێشبردنی خوێنیان چۆڕدرا".\nئه‌وه‌یشى وت:"بۆیه به‌ڕێز سه‌رۆك، من له به‌رامبه‌ر هاوسه‌نگییه‌كدابووم.... قبووڵكردنی پۆستی سه‌رۆكوه‌زیران به‌رامبه‌ر نه‌بوونی راستگۆیی به‌رامبه‌ر گه‌له‌كه‌م و درێژه‌دان به‌م پۆسته له‌سه‌ر حیسابی نه‌هامه‌تییه‌كانیان بوو. بژارده‌كه ئاسان و روون بوو، ئه‌ویش مانه‌وه‌م بوو له‌گه‌ڵ گه‌له خۆڕاگره‌كه‌م به‌تایبه‌تی كاتێك بینیم هه‌ندێك لایه‌نی سیاسیی جیدی نین له چاكسازیی و راستگۆنین به‌رامبه‌ر به‌و به‌ڵێنانه‌ی به گه‌له‌كه‌یان داوه. دانانی به‌ربه‌ست له‌به‌رامبه‌ر له‌دایكبوونی حكومه‌تێكی سه‌ربه‌خۆ كه كاربكات بۆ نیشتمان، روون و ئاشكرابوو له رێگه‌ی ته‌واونه‌كردنی نیسابه‌كان بۆ دووجار و ده‌ستپێكردن به‌هه‌ڵمه‌تی بوختان پێكردن و درۆ و ساخته‌كردنی راستییه‌كان تا گه‌یشتیینه ئه‌مڕۆ و نازانین ئه‌وانه‌ی بازرگانی به‌خه‌مه‌كانی گه‌ل ده‌كه‌ن به‌كوێ ده‌گه‌ن.\nئه‌وه‌یشى خسته‌ڕوو"لێره‌وه رێگه‌م پێبده‌ن نووسراوی داوای لێبووردنم بۆ به‌ڕێزتان به‌رزبكه‌مه‌وه له ئه‌ركی راسپاردنم بۆ پێكهێنانی حكومه‌ت و هیوام وایه به‌ڕێزتان ره‌زامه‌ندی ده‌رببڕن".\nعه‌لاوى په‌یامێكى ئاڕاسته‌ى ئه‌ندامانى په‌رله‌مان كرد وڕایگه‌یاند"سوپاس بۆ ئه‌وانه‌ی له‌گه‌ڵم بوون و پشتیوانم بوون به‌بێ ئه‌وه‌ی داوای پله و پۆستم لێبكه‌ن. رێگه‌م پێبده‌ن پێتان بڵێم ئێوه له‌به‌رده‌م ئه‌مانه‌تێكی مێژووییدان كه په‌یوه‌ندیی به ئینتیما و حیزبه‌كانتانه‌وه نییه ته‌نانه‌ت په‌یوه‌ندیی به‌خودی خۆشتانه‌وه نییه، به‌ڵكو ته‌نیا په‌یوه‌ندیی به عێراقیه‌وه هه‌یه. پێویسته ئێوه ده‌ستپێشخه‌ربن بۆ شان خستنه‌ژێر ئه‌م ئه‌مانه‌ته و ده‌بێ رۆڵی سه‌ره‌كیی بگێڕن بۆ سه‌پاندنی دید و بۆچوونه‌كانتان بۆ چاره‌كردنی ئاراسته‌ی كاره‌كان. بڕیار بڕیاری ئێوه‌یه نه‌ك بڕیاری كه‌سێكی دیكه. نابێ كه‌سێكی دیكه به‌ناوی ئێوه دانووستاندن بكات بۆ به‌ده‌ستهێنانی پۆستێك یان وه‌زاره‌تێك بۆ به‌رژه‌وه‌ندیی تایبه‌تی خۆی یان بۆ حیزبه‌كه‌ی و پێكهاته‌كه‌ی.\nسه‌رۆك وه‌زیران داوایشى له‌گه‌ل كرد"به‌رده‌وامبن له دروستكردنی گوشار له رێگه‌ی خۆپێشاندانی ئاشتیخوازانه و گیانفیداییه‌كانتان به‌رخودانه‌كانتان به‌هه‌ده‌ر مه‌ده‌ن و منیش وه‌ك عێراقییه‌ك ده‌گه‌ڕێمه‌وه نێو ریزه‌كانی گه‌لی عێراقی وه‌ك تاكێكی ئه‌م وڵاته سازشی له‌سه‌ر بنه‌ماكان و دۆزه ره‌واكه‌ی نه‌كرد و نزا بۆ یه‌زدان ده‌كه‌ن بتانپارێزێت و عێراقی خۆشه‌ویست له هه‌موو خراپه‌كارییه‌ك بپارێزێت".


بورهان شێخ ڕەئوف: هەرێم و عیراق گەیشتوونەتە بنبەستی سیاسی؟ – WTARIKURD\nبورهان شێخ ڕەئوف: هەرێم و عیراق گەیشتوونەتە بنبەستی سیاسی؟\nلە چەند رۆژی پێشوودا كاتێك پێشكەشكاری بەرنامەی یەكێك لە كەناڵە عیراقییە عەرەبییەكان ئەو پرسیارەی بەرەوڕوو كردمەوە، باشە بۆچی جاران نێوماڵی كوردی بێ كێشەترین ماڵ بوو و هەموو جار لە دوای هەڵبژاردنەكان كاندیدی هاوبەشیان ئامادەبوو، بەڵام دوای 2018 ئەو تەبایی و هەماهەنگییە نابینین؟\nمن خێرا بیرم بۆ ئەوەچوو هەرچەندە پێشتریش ئاماژەمان پێداوە لە كات و شوێنی جیاوازدا، كە ئەوە كاریگەری غیابی سیمبول و كاریزمایەكی عیراق و كوردستان و یەكێتی نیشتمانیی كوردستانە كە (مام جەلالە)، كە كۆكەرەوەی هەموو لایەنە ناكۆك و دژ و ناتەباكان بوو، ئەو بە عەقڵ و حیكمەت و ژیری خۆی، دركی بە گرنگی تەبایی و كۆدەنگی و سازان كردبوو، لەو پێناوەشدا بە بێ سڵەمینەوە چی پێویست بووایە بۆ سەرخستنی ئەو خواستە دەیكرد، تەنانەت بە زیانی بەرژەوەندییەكانی حزبەكەی خۆیشی بووایە.\nئێستاش كە عیراق لە سەروبەندی پێكهێنانی كابینە و هەڵبژاردنی سەرۆك كۆماردایە بە یەكێك لە سەختترین و هەستیارترین وێستگەكانی پرۆسەی سیاسی و پێكەوەژیانی سیاسی دەڕوات، نێوماڵی كورد لەسەر كاندیدی سەرۆك كۆمار پێك نایەن و پارتی بە دوور لە هەموو رێكەوتننامەكانی پێشوو نێوانیان لەگەڵ یەكێتیی كاندید بە دوای كاندید پێشكەش دەكەن بۆ وەرگرتنی شایستە و پشكەكەی یەكێتی كە پۆستی سەرۆك كۆمارە و ئەو پەندە كوردییەمان وەبیر دەخەنەوە كە دەڵێت: (بەشی خۆم بۆخۆم بەشی تۆش دەخۆم)!\nنێوماڵی شیعەش دەردێكی خراپتری تووشبووە، بۆ یەكەم جار لە عیراقی نوێدا رەوتی سەدر بانگەشەی بیرۆكەی حكومەتی زۆرینەی نیشتمانی دەكات بەدەر لە ماڵی شیعە و چۆتە نێو هاوپەیمانی سێ قۆڵی (سەدر ،حەلبووسی، پارتی)، هەرچەندە بە دیدی من ئەمە گۆڕانكارییە لە ناوناندا زیاتر تاوەكو زۆرینە، چونكە ئەم زۆرینەیەش هەمان كاراكتەرەكانی پێشووی پرۆسەی سیاسین و بەشداری تەواوی هەموو نوشست و دەستكەوتەكانیش بوون، لە كابینەكانی پێشوودا، هەرچەندە شكست و پاشەكشەكانی زیاترە بۆ هاوڵاتیانی عیراقە، ئەوە من نیم ئەوە دەڵێم، خۆپیشاندانەكانی عیراق لە ساڵی 2019 و نەبوونی خزمەتگوزارییە سەرەتاییەكان، گەندەڵی و لاپەڕەكانی سۆشیال میدیا، شتێكی نهێنیان نەهێشتۆتەوە، ژێر بەڕەیان خستووەتە سەر بەڕە، ئەدی خێرە ئێستا ئەم هاوپەیمانێتییە تازە ریفۆرمخوازن و گۆڕانكارییان دەوێ و ئەوانی دی بەرپرسی هەموو شكستەكانن؟\nراستە هاوكێشەی ژیانی دیموكراسی لە دوو لایەنی دەسەڵات و ئۆپۆزسیۆن پێك دێت، بەڵام خوێندنەوەی واقیعی و لۆجیكی بۆ دۆخی عیراق و سیستمی حوكمڕانی پەرلەمانی ساز و ئامادە نییە بۆ كاری ئۆپۆزسیۆن، لە نەبوونی دام و دەزگای نیشتمانی و هێزی چەكداری ئەمنی و سوپا و دادگا كە زامن و مسۆگەر بێت بۆ ئۆپۆزسیۆنێكی كاراو بنیاتنەر كە چاودێری وردی كاروبارەكانی حكومەت بكات.\nرووداوەكانی هەفتە و مانگەكانی پێشوو ئەوەیان پیشان داین كە هێشتا عیراق پێویستی بە سازانی نیشتمانییە بە میكانیزمی نوێەوە.\nبورهان شێخ رەئوف: گه‌نم و جه‌نگ. - 2022-05-22\nزەبەنگ بەهادین: راست پێوەرە یان باش.\nنامەیەکی نێو ئەرشیڤی پێشمەرگەیەکی دێرین بۆ تاڵەبانی.


ژن لە ئاییندا\nچەوساندنەوەی ژنان لە سەردەمی كۆنەوە تاوەكو ئێستا هەبووە، ژنان لە ژێر ناونیشانی ئایین و شەرەف، هەزاران تاوانیان دەرهەق ئەنجامدراوە، هەر بە كوشتنی ژنان و كچان تا ئەوەی دەگاتە ئەوەی خۆیان خۆیان بكوژن.\nژنان لە ژێر فشاری ئایین و دابونەریتدا و بە ناوی پاكردنەوەی ناموس و سەیركردنیان وەكو كەرەستەی ماڵ لەلای پیاوان هەمیشە چەوساوەبوون، لە كۆنەوە واباوبووە كە ژن هیچ مافێكی سەربەستی نییەو ناتوانێ وەكو خۆی ئەوەی مافێكی سەرەتایی ژنە داوای بكات، ئەوەیشی بۆی دیاریكراوە تەنها خزمەتكردنەو ئەركی بەڕێوەبردنی كاری ماڵ و منداڵەو لەمانە زیاتر بۆی نییە داوای هیچ بكات، ئەوەی لە لایەن پیاوان و مەلاكانی ئەو سەردەمەوەو تاكو ئێستا دیاركراوە ئەرك بووە نەوەك ماف.\nلە دوای پرۆسەی ئازادی عێراقەوەو بۆ ئێستا دەكرێت بڵێین بۆ دۆخەكە ژن گۆڕانكاریی بە خۆوەبینیوە و توانراوە لە رێگەی كردنەوەی چەندین رێكخراو و دەستەو كۆمەڵەیەكەوە پیاوان هۆشیارتر بكرێنەوە دەربارەی مافەكانی ژن، هەروەها كرانەوەی تاك بە ڕووی جیهاندا لە رێی تەكنەلۆژیاوە كاریگەریی بەرچاوی هەبووە لەوەی پیاوان تێبگەن هەردوو رەگەز وەكو یەك مرۆڤن و هەر یەكەیان تەواوكەری ئەویتریانە، ئەمانەش جگە لەتەكنەلۆژیا لەڕێگەی كردنەوەی چەندین ۆركشۆپ و خول و كۆڕ و سیمینیارەوە ئەنجامدراون و رەوشەكە بەرەو ئاقارێكی چاكتر هەنگاوی پێنراوەو توانراوە وەكو گەلانی دی هیچ نەبێت كۆمەڵێك ماف و ئەرك بۆ ژنان بگێڕێتەوە و تاك بەوە ئاشنا بكرێت كە ئایین بەو شێوەیە نەهاتووە كە پەیڕەو دەكرێ، بەڵكو ئەوە ئایین نییە تێكەڵاوی كۆمەڵێك كلتورو خوویی كۆمەڵایەتی كراوەو كراوە بە چەكێك بۆ دەمكوتكردنی هەموو شت.\nئێستا لەناو مەلاو ئایینپەیڕەوان كەسانی رۆشنبیرو شارستانی هەڵكەوتووەو هاوكاری رێكخراوەكانی ژنانبوون و راستی و دروستی ئایینی ئیسلامیان بۆ خەڵكی روونكردووەتەوە، هەروەها توانراویشە ئەو مەلایانەی لە ژێر ناوی ئاییندا فەتوای نابەجێ دەدەن و سوكایەتی بەژن دەكەن سزابدرێن و لەمینبەرو شاشەكان دووربخرێنەوە، چونكە لەڕاستیدا ئەوانە نوێنەری ئایین و خەڵكی نەبوون، بەڵكو كەسانی خۆبەزلزان و بیرتەسك و خێڵەكی بوون لە دوای ئەوانیش توانراوە مامۆستای زیرەك و بەتوانا بۆ هۆشیاری و تێگەیاندنی خەڵكی لەشوێنەكانیان دابنرێت، نمونەی ئەو كارانەی كە مامۆستایانی ئایینی بە ئەنجامیان گەیاندوەو كردوویانە، ئەوەیە كە بە كۆدەنگی لەگەڵ مەلاكانیتر و رێكخراو و كۆمەڵەكان و بەهاوكاری راگەیاندنەكان و خەڵكی، توانراوە ئەوە روونبكرێتەوە كە كۆیلەكردنی ژن تاوانەو كوشتن و بڕین پەسەند نییەو رێگەش بە فرە ژنی نەدراوە، هەروەها نابێت كچ و كوڕی خوار تەمەن هەژدە ساڵ مارە بكرێن لەیەكترو گەورە بە بچوك و ژن بە ژن و كچ لەبری خوێن هەموو كەمكراونەتەوەو لە هەوڵی بنبڕكردنیشیدان، خەتەنەكردنی مێینەش بە یاسا قەدەغە كراوە بە پێچەوانە سزای مادی لەسەرەو بەردەوام هەوڵدراوە بنبڕبكرێ، گەرچی ئەمانە وەكو پێویستیش ئەنجامنەدرابن، بەڵام هەوڵدانەكان بەردەوامن، وەكو كۆمەڵگەش پێویستە هەر كەسێك سەرپێچی و لادانی لەو خاڵ و بڕگانە كرد كە دیاریكراون و بە یاسا كراون ئەوا سزا بدرێت و هەڵوەستەی لەسەر بكرێت، چونكە هەر قسەیەكی نێو كۆمەڵ و سەر مینبەر بە هەڵە سەدان كەس توشی هەڵە دەكات، بۆیە پێویستە كلتورە كۆمەڵایەتییەكان لە ئایین و یاسا جیابكرێنەوە و راگەیاندن و كەسانی هوشیاری تۆڕە كۆمەڵایەتییەكانیش ئەركی خۆیان هەبێت لەوەی چیدی نابێت ئایین بكرێتە بیانوویەك بۆ بەستنەوەی ژن و كۆیلەكردنی، گەر هەر هەڵەیەكیش بینرا ئەركی راگەیاندن و كەسانی چالاكە بیكەن بە هەڵاو لایەنی پەیوەندیداری لێ ئاگادار بكەنەوە تا یاسا پێشێڵ نەكرێت.\nبۆیە دەتوانرێت بوترێت مامۆستایانی ئاینی پێویستە لەگەڵ مافەكانی ژنان و هەموان بن و ئەوەشمان بیرنەچێت كە هەموو مامۆستایانی ئایینی بیركردنەوەیان وەكو یەك نییەو هەمان راوبۆچونیان نییە، ئەوانەی لەگەڵ مافەكانی مێینەن و پێیانوایە ژنان بە هەمانشێوەی پیاوان مرۆڤن و ئازادن پێویستە بكرێنە پێشەوای خەڵكی بێگومان ئازادیش بە مانا جوان و سنوردارەكەی خۆی و نەبێتە هۆی ئاژاوەو كێشەو ترازانی خێزانەكان، لادان لە بەها جوانە كۆمەڵایەتییەكان مانای ئازادی نییە، بەڵكو ئازادی ئەوەیە مافی هەموو تاكێك لە نێو كۆمەڵگەیەكی دروستدا پێشێڵ نەكرێت.\n6/30/2018 12:14:20 AM


دژە تیرۆری کوردستان: دوو مووشەک ئاراستەی سەنگەرەکانی پێشمەرگە کران - رۆژنامه‌ی خه‌بات\nسه‌ره‌تا كوردستانی دژە تیرۆری کوردستان: دوو مووشەک ئاراستەی سەنگەرەکانی پێشمەرگە کران\nدژە تیرۆری کوردستان: دوو مووشەک ئاراستەی سەنگەرەکانی پێشمەرگە کران\nدژە تیرۆری کوردستان زانیاری لەسەر ھێرشە مووشەکییەکەی ئەمشەوی سەر قەزای شێخان دەدات و ڕایگەیاند، دوو مووشەک ئاراستە سەنگەرەکانی پێشمەرگە کران.\nلە ڕاگەیەنراوێکدا دژە تیرۆری کوردستان ڕایگەیاند: شەوی سێشەممە 21ـی 06ـی 2022 کاتژمێر 11ـی شەو، دوو مووشەک لەلایەن میلیشیا لەیاسا بەدەرەکانەوە لە ناوچەی بازوا لەنێوان گوندی کانینی و باشیکەوە ئاراستەی سەنگەرەکانی هێزی پێشمەرگەی کوردستان لە سنووری میحوەری ناوەران کران.\nئەوەشی خستەڕوو کە یەکێک لە مووشەکەکان لە بەرزاییەکانی چیای سمریتێی سەر بە قەزای شێخان لە پارێزگای نەینەوا کەوتە خوارەوە و هیچ زیانێکی گیانی و ماددی لێ نەکەوتووەتەوە، هاوکات مووشەکی دووەمیش بەرلەوەی بگاتە سەنگەرەکانی هێزی پێشمەرگە، لە گوندی تیسخراب – باشیک لە سنووری دەسەڵاتی حکوومەتی فیدڕاڵی کەوتووتەوە خوارەوە.\nهه‌واڵی پێشتربه بڕیاری سه‌رۆكی حكومه‌ت رۆژانە 3.5 ملیۆن لیتر بەنزین دابین ده‌کرێت\nهه‌واڵی دواترحیزبەکان ئەرکی سەرشانیانە ئەندامەکانیان پەروەردە بکەن


رێگاي ئێوه ئابوري » رکابەری رووسیا و ئەمریکا لەکوردستانی سوریا\nرکابەری رووسیا و ئەمریکا لەکوردستانی سوریا\nڕووسه‌كان بنكه‌ی نانووسكردنیان له شاره‌كانی عامودا و ته‌ل ته‌مر كردووه‌ته‌وه، تا وه‌ك سه‌رباز دایانبمه‌زرێنن و مه‌شقیان پێ بكه‌ن. گه‌نجێكی زۆریش به ده‌م داواكه‌ی هێزه‌كانی ڕووسیاوه چوون و خۆیان ناونووس ده‌كه‌ن.\nئێزگه‌ی ده‌نگی ئه‌مه‌ریكا بڵاوی كرده‌وه، كه هێزه‌كانی ڕووسیا له ڕۆژهه‌ڵاتی فورات كه شوێنی هێزه‌كانی ئه‌مه‌ریكایان گرتووه‌ته‌وه، ده‌ستیان به ناونووسینی خه‌ڵكی ڕۆژئاڤا كردووه، تا وه‌ك سه‌رباز مه‌شقیان پێ بكه‌ن و ده‌ستبه‌كار بكه‌ن، ئامانجی مۆسكۆ دروستكردنی هێزێكی تره له ناوچه‌كه، جیا له هه‌سه‌ده كه له‌لایه‌ن ئه‌مه‌ریكاوه پشتیوانی ده‌كرێت كه له‌لایه‌ن توركیاوه تۆمه‌تی “تیرۆر”یان نه‌درێته‌پاڵ و قبووڵكراوی هه‌موو وڵات و لایه‌نێك بن كه ده‌ستیان له هاوكێشه و ئاڵۆزییه‌كانی سووریا هه‌یه. ده‌یه‌وێ هێزه‌كه ڕه‌زامه‌ندی توركیا و ته‌واوی وڵاتانی ناوچه‌كه‌ی له‌سه‌ر بێ و له ناوچه سنوورییه‌كان جێگیریان بكات.\nبه‌رپرسێكی هێزه‌كانی سووریای دیموكراتیش کە وەک باڵی پەکەکە لەسوریا دەناسرێن و بە تێرۆریست ناودێر دەکرێن دووپاتی كرده‌وه، كه ئه‌وان پێوه‌ندییان به‌و هێزه‌وه نییه و ڕووسیا خۆی خه‌ریكی دروستكردنی ئه‌و هێزه‌یه و خه‌ڵك به فره‌وانی ناونووس ده‌كات.\nبرچسب ها : ئەمریکا , رووسیا , سوریا , کوردستانی سوریا , هێز


كۆنسۆڵخانە گشتيى كۆماريى ئيسلاميى ئێران – هەولێر\nراگه ياندراوه کان\nبه ئاماده‌بوونی 200 کۆمپانیای وه‌به‌رهێنه‌ر پیشانگای ئابووریی ئێران له هه‌ولێر به‌ڕێوه ده‌چێت\nتاقیکردنه‌وه‌ی نێوده‌وڵه‌تی زمانی فارسی ناسراو به سامفا له شاری هه‌ولێر به‌ڕێوه‌چوو\nبه‌شی عێراق و هه‌رێمی کوردستان- کۆنسووڵی ئێران له هه‌ولێر به‌ڕێوه‌چوونی پیشانگای تایبه‌ت به ناساندنی تواناکانی ئێران له هه‌ولێر به ڕووداوێکی گرنگ له په‌یوه‌ندییه بازرگانییه‌کانی نێوان ئێران و هه‌رێمی کوردستان وه‌سف ده‌کات و ته‌ئکید ده‌کاته‌وه که ئه‌م کۆمپانیایه کارتێکه‌رییێکی ئه‌رێنی له‌سه‌ر هاوکاریی هاوبه‌ش و په‌ره‌پێدانی په‌یوه‌ندیی بازرگانیی نێوان هه‌ردوولا داده‌نێت.\nمورته‌زا عه‌بادی سه‌رکۆنسووڵی ئێران و ئه‌حمه‌د دزه‌یی سه‌رۆکی زانکۆی سه‌ڵاحه‌دین ئه‌م تاقیکردنه‌وه‌یان به سه‌ر کرده‌وه. سه‌رکۆنسووڵی ئێران وتی: تاقیکردنه‌وه‌ی سامفا به به‌شداری 40 فێرخوازی فارسی ئه‌مڕۆ 28 ی به‌فرانبار و به هاوکاری کۆنسووڵخانه‌ی کۆماری ئیسلامی ئێران، وه‌زاره‌تی خوێندنی باڵا، زانکۆی فیرده‌وسی مه‌شهه‌د و به میوانداری زانکۆی سه‌ڵاحه‌دین به‌ڕێوه‌چوو. له‌م تاقیکردنه‌وه‌دا فێرخوازان ده‌بێت له چوار به‌شی بیستراو، خوێندنه‌وه، نووسین و وتنه‌وه به‌شداری و نمره‌ی پێویست وه‌ربگرن. شایانی ئاماژه‌یه که ئه‌م تاقیکردنه‌وه هاوکات له 14 ناوه‌ند (8 ناوه‌ندی ناوخۆیی و 6 ناوه‌ندی ده‌ره‌وه‌ی ئێران) به‌ڕێوه‌چووه\nسه‌رکۆنسووڵی کۆماری ئیسلامی ئێران سوپاسی حکومه‌تی هه‌رێمی کوردستانی کرد بۆ گواستنه‌وه‌ی زیندانییه ئێرانییه‌کان بۆ ئه‌م وڵاته و ڕایگه‌یاند که له ماوه‌ی سێ ساڵی ڕابردوو 140 زیندانی ئێرانی له هه‌رێمه‌وه ڕاده‌ستی به‌رپرسانی ئه‌م وڵاته کراون\nمورته‌زا عه‌بادی سه‌رکۆنسووڵی ئێران له هه‌ولێر ڕایگه‌یاند: دراوسێبوون و خاڵه هاوبه‌شه‌کانی نێوان هه‌رێمی کوردستانی عێراق و کۆماری ئیسلامی ئێران بووه‌ته هۆی ئه‌وه که هاتووچۆی دانیشتووانی هه‌ر دوو دیوی سنور له ئاستێکی به‌رزدا بێت که هه‌ندێک کات هه‌ڵسووکه‌وتی ژماره‌یه‌ک له‌وان ڕه‌نگه به پێچه‌وانه‌ی یاساکان بێت و ئه‌مه‌ش سرنجی ئه‌وان ڕاده‌کێشێت. ناوبراو وتی: به پێی ئه‌و ژماره‌ی زۆره‌ی سه‌ردانی ئێرانییه‌کان بۆ هه‌رێمی کوردستان نزیکه‌ی سه‌د که‌س به هۆکاری جۆربه‌جۆر له گرتووخانه‌کانی هه‌رێمدان و تۆمه‌تی به‌شێک له‌وان به‌کارهێنانی حه‌ب و ماده هۆشبه‌ره‌کانه که له عێراقدا به تاوانێکی گه‌وره داده‌نرێت. عه‌بادی وتی: یاساکانی عێراق به توندی ڕووبه‌ڕووی به‌کارهێنه‌رانی ماده هۆشبه‌ره‌کان و ته‌نانه‌ت ئه‌وانه‌ش ده‌بێته‌وه که حه‌بی وازهێنان له‌م ماده هۆشبه‌رانه به کار دێنن، ده‌بێته‌وه و ئه‌مه‌ش پێویست ده‌کات که به‌ده‌ر له گه‌شتیاران، خاڵه سنورییه‌کانیش کۆنتڕۆڵی زیاتریان له سه‌ر هه‌بێت\nسه‌رکۆنسووڵی ئێران ده‌سکه‌وته‌کانی پێشانگای زانکۆکانی ئه‌م وڵاته‌ی له هه‌ولێر خسته‌ڕوو\nسه‌رکۆنسووڵی کۆماری ئیسلامی ئێران به‌ڕێوه‌چوونی پێشانگای توانای زانکۆ ئێرانییه‌کان له هه‌ولێر به ڕووداوێکی هه‌ره گرنگی زانستی و به‌ره‌وپێشچوونێکی زۆر له په‌یوه‌ندییه زانستییه‌کان له گه‌ڵ هه‌رێمی کوردستانی عێراق ناو ده‌بات. مورته‌زا عه‌بادی په‌یوه‌ندی و هاوکاری نێوان زانکۆکانی ئێران و هه‌رێمی کوردستانی به ستراتیژی ناو برد و وتی: به‌ڕێوه‌چوونی پێشانگای توانای زانکۆ ئێرانییه‌کان له هه‌ولێر به ڕووداوێکی گرنگ داده‌نرێت که ده‌رفه‌تی نوێی بۆ هاوکاری زیاتری نێوان زانکۆکانی هه‌ر دوو لا کردووه‌ته‌وه. ئاستی پێشوازی له پێشانگای توانای زانکۆ ئێرانییه‌کان ناوبراو سه‌باره‌ت به ئاستی پێشوازی له پێشانگاکه‌ش وتی: ئه‌م پێشانگایه به ئاماده‌بوونی وه‌زیری خوێندنی باڵا و توێژینه‌وه‌ی زانستی حکومه‌تی هه‌رێمی کوردستان و هه‌روه‌ها به‌رپرسانی حیزبی و حکومی و سه‌رۆکی چه‌ندین زانکۆ به تایبه‌ت سه‌رۆکی زانکۆی سه‌ڵاحه‌دین که ڕۆڵی گرنگی له به‌ڕێوه‌چوونیدا هه‌بووه، کرایه‌وه و به‌ڕێز یوسف گۆران و شاندی یاوه‌ری پاش کردنه‌وه‌ی پێشانگاکه بۆ ماوه‌ی دوو کاتژمێر سه‌رجه‌م ژووره‌کانی به سه‌رکرده‌وه و له گه‌ڵ شاندی زانکۆکانی ئێران بیر و ڕایان ئاڵوگۆڕ کرد. عه‌بادی له درێژه‌دا وتی: نزیکه‌ی سێ هه‌زار که‌س له مامۆستایانی زانکۆ، په‌یمانگا و ناوه‌نده زانستییه‌کانی هه‌رێمی کوردستان، خوێندکاران و ئه‌وانه‌ی که ویستی درێژه‌دان به پرۆسه‌ی خوێندنیان له ئێراندا هه‌یه، پێشانگاکه‌یان به سه‌ر کرده‌وه و له‌م ڕووه‌شه‌وه ده‌توانین پێشانگای زانکۆکانی ئێران له هه‌ولێر له بواری جیاوازدا به سه‌رکه‌وتوو ناو ببه‌ین\nڕاوێژکاری باڵای جێگری سه‌رۆک کۆماری ئێران سه‌ردانی هه‌رێمی کوردستانی کرد\nباڵیۆزی پێشووی ئێران که له ئێستادا ڕاوێژکاری باڵای جێگری یه‌که‌می سه‌رۆک کۆماری ئێرانه بۆ کاروباری ئابوری، سه‌ردانی هه‌رێمی کوردستانی عێراقی کردووه. ، حه‌سه‌ن دانایی فه‌ڕ له گه‌ڵ سه‌رکۆنسووڵی کۆماری ئیسلامی ئێران له هه‌ولێر له گه‌ڵ ژماره‌یه‌ک له به‌رپرسانی هه‌رێمی کوردستان کۆبووه و سه‌باره‌ت به چه‌ندین پرسی گرنگ و تایبه‌ت به په‌یوه‌ندییه بازرگانییه‌کان بیر و ڕایان ئاڵوگۆڕ کرد. ناوبراو هه‌روه‌ها له گه‌ڵ نه‌وزاد هادی پارێزگاری هه‌ولێر کۆبووه و پرسی په‌یوه‌ندییه ئابورییه‌کانی نێوان هه‌ر دوو لای تاوتوێ کرد. دانایی فه‌ڕ ئیدانه‌ی گه‌مارۆ تاکلایانه‌کانی ئه‌مریکای کرد له دژی گه‌لی ئێران که ته‌نانه‌ت که‌رتی ته‌ندرووستی و ده‌رمانی نه‌خۆشه‌کانیشی گرتووه‌ته‌وه. ڕاوێژکاری باڵای ئابوری جێگری یه‌که‌می سه‌رۆک کۆماری ئێران هه‌روه‌ها جه‌ختی له سه‌ر ده‌فرایه‌تییه‌کانی ئه‌م وڵاته بۆ گه‌شه‌پێدانی که‌رتی ئابوری کرده‌وه و ڕایگه‌یاند: دڵنیایی به دراوسێکانمان ده‌ده‌ین که بازرگانانی ئێرانی پابه‌ندی گرێبه‌ست و به‌ڵێنه‌کانی خۆیانن و بیر له په‌ره‌پێدانی په‌یوه‌ندییه بازرگانییه‌کانیان ده‌که‌نه‌وه. ناوبراو هه‌روه‌ها له کۆبوونه‌وه‌کانی له گه‌ڵ به‌رپرسانی هه‌رێمی کوردستان پرسی قه‌رزی کۆمپانیا و به‌ڵێنده‌ره ئێرانییه‌کانی تاوتوێ کرد که به‌رپرسانی هه‌رێم به‌ڵێنی به‌دواداچوون و چاره‌سه‌ربوونی کێشه‌کانیان داوه. دانایی فه‌ڕ هه‌روه‌ها ئاماده‌یی کۆماری ئیسلامی ئێرانی بۆ به‌شداری له پرۆژه سه‌رمایه‌گوزارییه‌کانی هه‌رێمی کوردستان دووپات کرده‌وه.\nئه‌ندامانی لێژنه‌ی ئاشتی پارێزگای سه‌ڵاحه‌دین له گه‌ڵ سه‌رکۆنسووڵی ئێران کۆبوونه‌وه\nئه‌ندامانی لێژنه‌ی ئاشتی پارێزگای سه‌ڵاحه‌دین که له به‌رپرسانی حکومی، سه‌رۆک هۆزه‌کان، که‌سایه‌تییه ئائینییه‌کان و نوێنه‌رانی ئه‌نجومه‌نی پارێزگا پێکهاتبوون، به ئاماده‌بوون له کۆنسووڵخانه‌ی کۆماری ئیسلامی ئێران له شاری هه‌ولێر له گه‌ڵ مورته‌زا عه‌بادی کۆبوونه‌وه و سوپاس و پێزانینی خۆیان بۆ هاوکارییه‌کانی کۆماری ئیسلامی ئێران له شه‌ڕی دژ به تیرۆر ڕاگه‌یاند.\nدوایین گۆڕانکارییه‌کانی ناوچه‌که و کاریگه‌ری گه‌مارۆ زاڵمانه‌کانی ئه‌مریکا له دژی کۆماری ئیسلامی ئێران له چاوپێکه‌وتنی نێوان سه‌رکۆنسووڵی ئێران و ڕاوێژکار و سه‌رۆکی لێژنه‌ی ئابوری سه‌رۆکایه‌تی ئه‌نجومه‌نی وه‌زیرانی هه‌رێمی کوردستان تاوتوێ کرا.\nمورته‌زا عه‌بادی سه‌رکۆنسووڵی ئێران له چاوپێکه‌وتنی له گه‌ڵ عوسمان شوانی ڕاوێژکار و سه‌رۆکی لێژنه‌ی ئابوری سه‌رۆکایه‌تی ئه‌نجومه‌نی وه‌زیرانی عێراق، گه‌مارۆکانی ئه‌مریکای له دژی ئێران به ئاسایی ناو برد و وتی: گه‌ل و حکومه‌تی ئێران له 40 ساڵی ڕابردوو تا ئێستا ئه‌زموونی گه‌مارۆکانی ئه‌مریکایان بینیوه و پێی ڕاهاتوون، جیاوازی گه‌مارۆکانی ئێستاش ئه‌وه‌یه که پێشتر ئه‌مریکا ژماره‌یه‌ک له وڵاتان و ڕێکخراوه نێوده‌وڵه‌تییه‌کانی له گه‌ڵ بووه و ئێستا له سه‌پاندنی سزا ئابورییه‌کان له دژی ئێران به ته‌نیا ماوه‌ته‌وه و ته‌نانه‌ت دۆستانی ڕۆژئاوایشی له گه‌ڵ نییه. عه‌بادی وتی: ئه‌مڕۆ وڵاتانی جیهان له سیاسه‌تی هه‌ڵه‌ی ئه‌مریکا و سه‌پاندنی سزا ئابورییه‌کان به سه‌ر گه‌لانی جیهان تێگه‌یشتوون. له‌م چاوپێکه‌وتنه‌دا ڕاوێژکاری ئابوری سه‌رۆک وه‌زیرانی هه‌رێمی کوردستان په‌یوه‌ندییه‌کانی نێوان هه‌ولێر و تارانی به براده‌رانه ناو برد و به هۆی کاریگه‌ری په‌یوه‌ندییه ئابورییه‌کانی نێوان هه‌ر دوو لا له سه‌ر ژیانی هاووڵاتیانی هه‌رێم، به‌رده‌وامبوونی به پێویست ناو برد\nسه‌رکۆنسووڵی کۆماری ئیسلامی ئێران له شاری هه‌ولێر له گه‌ڵ به‌رپرسی په‌یوه‌ندییه نیشتمانییه‌کانی پارتی دیمۆکراتی کوردستان کۆبووه.\nبه پێی ڕاپۆرتی جام کوردی، له چاوپێکه‌وتنی نێوان مورته‌زا عه‌بادی و عه‌لی حوسێن سه‌باره‌ت به دوایین گۆڕانکارییه‌کانی ناوچه‌که، عێراق و هه‌رێمی کوردستان بیر و ڕا ئاڵوگۆڕ کرا. عه‌لی حوسێن ئه‌ندامی ئه‌نجومه‌نی سه‌رکردایه‌تی و به‌رپرسی په‌یوه‌ندییه نیشتمانییه‌کانی پارتی دیمۆکراتی کوردستان جه‌ختی له سه‌ر په‌یوه‌ندی کۆن و مێژوویی هه‌رێم و کۆماری ئیسلامی ئێران کرده‌وه و ڕایگه‌یاند که به هۆی خاڵه هاوبه‌شه‌کانه‌وه به تایبه‌ت له بواری ڕۆشنبیری، ئه‌م په‌یوه‌ندییانه به که‌م وێنه داده‌نرێن. ناوبراو په‌یوه‌ندییه ئابورییه‌کانی له گه‌ڵ کۆماری ئیسلامی ئێران بۆ هه‌رێمی کوردستان به گرنگ ناو برد و ڕایگه‌یاند که ئابوری ئێران کاریگه‌ریی له سه‌ر هه‌رێمی کوردستان ده‌بێت. له درێژه‌ی ئه‌م چاوپێکه‌وتنه‌دا مورته‌زا عه‌بادی سه‌رکۆنسووڵی کۆماری ئیسلامی ئێران له هه‌ولێر به ئاماژه به په‌یوه‌ندی کۆن و مێژوویی نێوان هه‌ر دوو لا وتی: له چه‌ندین مانگی ڕابردوو پێدانی خزمه‌تگوزارییه کۆنسووڵییه‌کان به تایبه‌ت له بواری ده‌رکردنی ڤێزه زیادی کردووه. ڕاشیگه‌یاند که گه‌مارۆ تاکلایانه‌کانی ئه‌مریکا له دژی گه‌لی ئێران بابه‌تێکی نوێ نییه و له ماوه‌ی چوار ده‌یه له ته‌مه‌نی شۆڕشی ئیسلامی بوونی هه‌بووه.\nسه‌رکۆنسووڵی کۆماری ئیسلامی ئێران له شاری هه‌ولێر سه‌ردانی یه‌کێتی ژووره بازرگانییه‌کانی هه‌رێمی کوردستانی کرد و له گه‌ڵ سه‌رۆک و ئه‌ندامانی ژوور کۆبووه.\nسه‌رکۆنسووڵی کۆماری ئیسلامی ئێران له شاری هه‌ولێر سه‌ردانی یه‌کێتی ژووره بازرگانییه‌کانی هه‌رێمی کوردستانی کرد و له گه‌ڵ سه‌رۆک و ئه‌ندامانی ژوور کۆبووه. به پێی ڕاپۆرتی جام کوردی، مورته‌زا عه‌بادی له‌م چاوپێکه‌وتنه‌دا وێڕای تاوتوێکردنی ڕێکه‌وتنه‌کانی پێشوو، سێ پرسی سه‌ره‌کی ڕێگری له گواستنه‌وه‌ی یه‌کسه‌ری کاڵا، که‌مبوونی ژماره‌ی بارهه‌ڵگره‌کان له خاڵه سنورییه‌کانی عێراق و هه‌وره‌ها نه‌بوونی به‌ڕێوه‌به‌رایه‌تییه‌کی یه‌کگرتوو و سنورداربوونی چالاکی خاله سنورییه‌کانی ئێرانی به هۆکاری ناڕه‌زایه‌تی بازرگانانی هه‌ر دوو لا ناو برد و وتی هیوادارین به کۆبوونه‌وه‌ی نێوان به‌رپرسانی پارێزگا سنورییه‌کانی هه‌ر دوو لا به‌ره‌وپێشچوون له ئاڵوگۆه بازرگانییه‌کاندا ببینرێت. ناوبراو هه‌روه‌ها سه‌باره‌ت به قۆناغی دووه‌می گه‌مارۆکانی ئه‌مریکا دژ به ئێران وتی: ئه‌گه‌ر هه‌مووان مافی ئه‌وه‌یان هه‌بێت سه‌باره‌ت به مافی مرۆڤ و به‌ره‌نگاربوونه‌وه‌ی تیرۆر لێدوان بده‌ن، لانیکه‌م ئه‌مریکا که به کۆمه‌ڵکوژی دانیشتووانی ڕه‌سه‌ن حکومه‌تی خۆیی پێکهێنا و له دژی گه‌لان و وڵاتانی دیکه چه‌کی ناوه‌کیی به کار هێنا و له بۆردومانی کیمیاوی سه‌رده‌شت و هه‌ڵه‌بجه پاڵپشتی له سه‌دامی دیکتاتۆر کرد و بناغه‌داڕێژی گرووپه تیرۆریستییه‌کانی وه‌ک تاڵیبان، قاعیده و داعشه، نابێت باس له مافی مرۆڤ و به‌ره‌نگاربوونه‌وه‌ی تیرۆر و یاسا نێوده‌وڵه‌تییه‌کان بکات\nدیداری سەرکۆنسوڵی کۆماری ئیسلامی ئێران لەگەڵ بەرپرسی پێوەندییەکانی ھەرێمی کوردستانی عێراق\nلە دیداری نێوان مورتەزا عەبادی سەرکۆنسوڵی کۆماری ئیسلامی ئێران لە گەڵ فەلاح مستەفا بەرپرسی پێوەندییەکانی ھەرێمی کوردستان دوایین گۆڕانکارییەکانی ھەرێمی کوردستان و بە تایبەتڕەوتی گۆڕانکارییەکانی دوای ھەڵبژاردنەکانی پەڕڵەمانی لە عێراق و ھەرێمی کوردستان گفتوگۆیان لە سەر کرا. سەرکۆنسوڵی ئێران بە ئاماژە بە کۆبوونەوەی ئەم دواییەی سنووریی جێگرانی پارێزگارانی پارێزگاکانی دراوسێ لە تەمەرچین و لێکتێگەیشتنەکان بۆ نەھێشتنی ھەندێ لەمپەر لە پەرەسەندنی ئاڵوگۆڕی بازرگانی بە تایبەت ئاڵوگۆڕی سنووری ھەواڵی دا. لەم دیدارەدا سەرکۆنسوڵی کۆماری ئیسلامی ئێران لە ھەولێر ھیوای چاکبوونەوەی بۆ فەلاح مستەفا خواست\nاليوم: Thursday, November 14, 2019 |\nتێچوویی تێپەڕینی ئۆتۆمبێل لە سنووری تەمەرچینەوە بۆ نیوە کەم کرایەوە\nتێچوویی تێپەڕینی ئۆتۆمبێل لە سنووری تەمەرچینەوە بۆ نیوە کەم کرایەوە لە ئێستاوە ئەو کەسانەی بە نیازن بە بە ئۆتۆمبێلی خۆیانەوە لە ئێران و لە سنووری تەمەرچینەوە بۆ هەرێمی کوردستان بڕۆن، لەم سنوورەوە ئاسانکاریان بۆ کراوە و تێچوویی بردنی ئۆتۆمبێل لە تەمەرچینەوە بۆ نیوەی ئەوەی لە هەولێرەوە وەردەگیردرێت کەم کراوەتەوە. وەکڕاگەیێندراوە، خاوەن ئۆتۆمبێلەکان دەتوانن پاش وەرگرتنی نووسراوەی سەفەر لە لایەن گومروکی ئێرانەوە و بە دەست هێنایڤیزەی کۆماری ئیسلامی ئێران سەردانی سنووری تەمەرچین لە ئێران بکەن و دوای دانی پارەی تایبەت بە بیمە در خاکی ئێرانەوە، مۆڵەتی تێپەڕاندنی ئۆتۆمبێل لە سنووری تەمەرچینەوە بە دەست بێنن و چیتر پێویست بەوە ناکات پارەی دیکە لە خاکی هەرێمدا بدەن. بەرپرسی کاروباری بیمە لە سنووری حاجی عومران- تەمەرچین جەختی کرد تێچویی کاپیتاژی ئۆتۆمبێل لەم سنوورە و لەمڕیگایەوە بۆ نیوەی ئەوەی لە هەولێر لە خەڵک وەردەگیردرێت کەم کراوەتە و تەنیا 100 دۆلار بۆ هەر ئۆتۆمبێلێک وەردەگیردرێت. لەم پاڵپەڕە دەتوانی ناونیشانی ئۆتۆمبێلەکەت بۆ تێپەڕین لە سنوور ناونوس بکەیت\nدیداریڕیاز کەهیە سەرۆکی پارتی تورکمان ئیلی لە گەڵ مورتەزا عەبادی سەرکۆنسوڵی کۆماری ئیسلامی ئێران لە هەولێر\nدیداریڕیاز کەهیە سەرۆکی پارتی تورکمان ئیلی لە گەڵ مورتەزا عەبادی سەرکۆنسوڵی کۆماری ئیسلامی ئێران لە هەولێر لەم دیدارەدا سەبارەت بە دوایین گۆڕانکارییەکان لە عێراق و هەرێمی کوردستان گفتوگۆ کرا. ڕیاز کەهیە لەم دیدارەداڕۆڵی کۆماری ئیسلامی ئێران لە هاتنە دی ئارامی و سەقامگیری لە عێراق و ناوچەی بەرز نرخاند. هەروەها سەرکۆنسوڵی ئێران بە ئاماژە بە پێوەندی دۆستانە و پتەوی ئەم وڵاتە لە گەڵ هەموو پێکهاتەکانی عێراق و هەرێمی کوردستان جەختی لە سەر پێویستیی هاوکاریی هەموو گرووپ و پێکهاتەکان بۆ بەهێز کردنی ئارامی و سەقامگیری لە عێراق کردەوە\nکۆنسووڵی فەڕەنسا لە هەولێر بە ئامادبوون لە کۆنسووڵخانەی کۆماری ئیسلامی ئێران لە هەولێر و واژۆی دەفتەری بیرئانینی شەهیدانی کردەوەی تیرۆریستی ئەهوازڕێزی لە شەهیدان گرت\nسه‌رکۆنسووڵی ئێران له هه‌ولێر و پارێزگاری نه‌ینه‌وا کۆبوونه‌وه\nسه‌رکۆنسووڵی کۆماری ئیسلامی ئێران له شاری هه‌ولێر له سه‌ردانێکیدا بۆ شاری موسڵ له گه‌ڵ پارێزگاری نه‌ینه‌وا کۆبووه‌وه. سه‌ردانه‌که‌ی مورته‌زا عه‌بادی سه‌رکۆنسووڵی ئێران بۆ شاری موسڵ که به یاوه‌ری شاندێکی کۆنسووڵخانه بووه، تێیدا چه‌ندین پرسی گرنگ تاوتوێ کراوه\nسەفین دزەیی وتەبێژی حکوومەتی هەرێمی کوردستان دەفتەری بیرئانینی قوربانیانی کردەوەی تیرۆریستی ئەهوازی لە کۆنسووڵخانەی کۆماری ئیسلامی ئێران لە هەولێر واژۆ کرد\nدوکتۆر عەلی سندی وەزیری پلاندانان, دوکتۆر دەرباز کۆسرەتڕەسوڵ وەزیری ئاوەدانکردنەوە و نەوزاد هادی پارێزگاری هەولێر\nدوکتۆر عەلی سندی وەزیری پلاندانان, دوکتۆر دەرباز کۆسرەتڕەسوڵ وەزیری ئاوەدانکردنەوە و نەوزاد هادی پارێزگاری هەولێر لە وەفدێکدا بە مەبەستی سەرەخۆشی بە هۆی کردەوەی تیرۆریستی لە ئێراندا و دەربڕینی هاوخەمی لە گەڵ بنەماڵەی شەهیدانی ئەمڕووداوە سەردانی کۆنسووڵخانەی ئێران لە هەولێریان کرد\nکۆنسووڵی هیندستان بە ئامادبوون لە کۆنسووڵخانەی کۆماری ئیسلامی ئێران لە هەولێر وێڕای ئیدانە کردنی ئەم کردەوە تیرۆریستییە وتی\nکۆنسووڵی هیندستان بە ئامادبوون لە کۆنسووڵخانەی کۆماری ئیسلامی ئێران لە هەولێر وێڕای ئیدانە کردنی ئەم کردەوە تیرۆریستییە وتی: وڵاتی هیند بە باشی لە دیاردەی تیرۆر تێ دەگات, بە داخەوە لەمڕووداوە تیرۆریستییەدا ژن و منداڵێکی زۆر بوونه قوربانی. حکوومەتی هیندستان بە توندی ئیدانەی ئەم کردەوە تیرۆریستییە دەکات\nوه زارتي کار و باڕي ده ره وه | رووداوێ ئه لکترونيک | پيوه ندي لگڵ ئيمه | کاتژمێره کاني کارێ ئيداري | نخشه ي ماڵپه ڕ | گه ڕان | گاڵيري وێنه کان\nMinistry of foreign affairs,Islamic Republic of IRAN,All Rights Reserved - 2014


گلەییەک لە حیزبەکەی خۆم لە یادەوەری ١٦ ئۆکتۆبەردا\nگلەییەک لە حیزبەکەی خۆم لە یادەوەری ١٦ ئۆکتۆبەردا\nڕێفراندۆم گەورەترین دەستکەوتی نەتەوەی کورد بوو. لە هەمان کاتدا ڕێفراندۆم سەرتۆپی سەرکەوتنی سەرۆک مەسعود بەرزانی بوو لە ژیانی ٥٦ ساڵەی پێشمەرگایەتی دا. وەک قازی محەمەد، کاک مەسعود پۆست و پلەی کردە قوربانی سەربەخۆیی خاکی پیرۆزی کوردستان. بۆیە ئەم ئینسانە ( مەسعود بارزانی) هەتا هەتایە لە باڵاترین پلەی کوردایەتیدا دەمێنێتەوە. لە بەرامبەردا ١٦ ئۆکتۆبەر موئامەرەیەکی دوەلی بوو دژی خەونی میللەتێک و سەربەخۆیی کوردستان.\nئەو بێ عەقڵانەی کە ئەڵێن مەسعود بارزانی حسابی بۆ کاردانەوەکانی ڕێفراندۆم نەکردبوو، یان گەمژەن، یان موئامەرەچین. ئێمە (یەکەی ئیسنادی زێڕەڤانی، لەگەڵ بەشێک لە سوپای ٥،٤،٣،١ ی زێڕەڤانی لە دوبز، لە گەڵ هەندێک هێزی دیکە) لە پێش ڕێفراندۆمەوە بە درێژایی سنووری خاکی پیرۆزی کوردستان جێگیر کراوبوین. من باسی شوێنەکان بە ووردی ناکەم چونکە لەوانەیە سەرکردایەتی عەسکەری کوردستان پێی باش نەبێت.\nکێشە توانای داکۆکیکردنی پێشمەرگە نەبوو. چونکە بە فەرمانی سەرۆک مەسعود بارزانی هەموو پێشمەرگە، ئامادەی گیانفیداکردن و مەرگ بووین. کێشە شتێکیتر بوو. هەر وەک ڕوونە زۆر کەس لە حیزبەکەی بەندە ئەوەندە نەزانن کە وا دەزانن (لاهوری شێخ جەنگی و ئاراسی برای) نەخشەکێش و ڕابەری ئەم موئامەرەیە بوون. لە ڕاستیا ئەم بۆچوونە دوورە لە ڕاستیەوە.\nئەمەریکا، ئێران، تورکیا، عێراق، هەموو دوەلی عەرەبی و ئەوروپا، ئەگەر لەسەر هیچ شتێک لەگەڵ یەک ڕێک نەکەوتبن، لەسەر ئەوە موتتەفیق بوون کە خەونەکەی مەسعود بارزانی نابێت بێتە دی و کورد نابێت ببێتە خاوەنی دەوڵەت. هەر وەک هەمیشە ئەم نەیارانە پێکەوە هەوڵیان دا بەڵام نەیانتوانی کوڕەکانی مام جەلال و بنەماڵەی مامۆستا برایم ئەحمەد لە ڕاستە شەقاوی کوردایەتی لابدەن (هەرچەندە کێشەشیان لەگەڵ بنەماڵەی بارزانیدا هەبێت)، بەڵام کوڕەکانی شێخ جەنگی بەردەست بوون.\nبۆیە هەڵەیەکی کوشندەیە کە کاک لاهور و ئاراسی برای بە پلانڕێژی ١٦ ئۆکتۆبەر تۆمەتبار بکرێن. ئەوان پلانڕێژ نین… ئەوان جێبەجێکاری پلانی خەڵکی تریش نین. لە ڕاستیا ئەوان بەشێکی بچکوکن لە موئامەرەکە. ئەوانە جاشیش نین، بەڵکو نەوعێکی ترن. هەر بۆیە حیزبەکەی بەندە زوڵمێکی گەورە ئەکات خەڵکی بچووک بخاتە ڕیزی موئامەرە چیەکانی وەک ئەمەریکا، ئەوروپا، ئێران و وڵاتانی ترەوە. ئەگەر گلەیمان هەیە با لە موئامەرەچیەکانی بکەین، نەک لە پیاوەکانیان، چونکە ئەوانە بچوکن.\nبەندە و هەڤاڵەکانم بە عەشقی شەهید بوونەوە و، زۆر لە پێش موئامەرەکەی ١٦ ئۆکتۆبەرەوە لە کەرکوک بوین. داخی گرانم شەڕی مان ونەمانی سەربەخۆیمان نەکرد و پلەی باڵای شەهادەتمان لە پێناو سەرفرازی خاکی پیرۆزی کوردستان پێ نەبەخشرا.


کۆمەڵیک وێنەیی مێژووی کە تەواو بۆت دەردەخات ژیان لە ڕابردودا چۆن بووە – تۆڕی میدیایی خەڵک\n2020/02/26 - 3:00 PM\nئەمەی خوارەوە کۆمەڵیک وێنەیی مێژووییە کە تەواو بۆت دەردەخات ژیان لە ڕابردودا چۆن بووە:\nئاهەنگگێڕان لە دوای نمایش ١٩٣٣ – ئەمریکا\nدوو منداڵ لە روسیا ١٩٦٣\nباڕێک لە پاریس ١٩٦٠\nدوو گەنج سەما دەکان ١٩٥٠\nکچێک بە تەنورەی کورتەوە چووە بۆ خوێندنگە ١٩٦٠\nسەربازێک لە جەنگ گەڕاوەتەوە، ١٩٤٠\nژنێک جلەکانی سەرنجی خەڵکی ڕاکێشاوە ١٩٥٠\nدوو خوێندکار خەریکی دڵدارین ١٩٥٥\nماچی ماڵئاوایی ١٩٦٠\nخۆ فێنکردنەوە لە ئەمریکا ١٩٤٣\nتۆ هێلکەکان لە نێو تەبەقەکە چۆن ڕێک دەخەیت؟ تاقی بکەرەوە و نهێنیەکی خۆت بزانە\n١٠ کەس لە پەخشی ڕاستەوخۆدا کارێکیان کرد هیچکات بیر نەچنەوە\nکۆمەڵێک دیمەن کە بە دۆرن گیراوە و ناوازەن\n2020/04/02 - 2:27 PM\nئەمانەی خوارەوە کۆمەڵێک وێنەی سەرسوڕهێنەر و ناوازەن کە بە کامێرای درۆن گیراوە:\nkolkhoz لە ڕووسیا\nڕاجیستان لە هیندستان.\nدرووستکردنی خشت لە ڕاجیستانی هیندستان.\nوێنەیەکی چرکێنراو بە درۆن لە نیوزلەندا.\nسەرقاڵی ئیشی ڕۆژانەیەتی لە ڤێتنام.\nڕێگەیەکی بێکۆتا لە تڕانسلڤانیا.\nمەدرید – ئیسپانیا.\nپەیکەری بودای گەورە لە هۆنگ کۆنگ.\nوێنەی جەنگیز خان لەسەر لمێک.\nلە نێو بەفردا.\nگولیڤەری زەبەلاح لە سکۆتلەندا.\nلۆگۆی فایەرفۆکس لە ئەمریکا لەسەر لم نەخشێنراوە.\nلۆگۆی کۆمپانیای بەناوبانگی کەی ئێف سی لە نیڤادای ئەمریکا.\nکۆکاکۆلا لە ئاسمانەوە.\nکارەکتەری واڵدۆیان نەخشاندووە لە حەوشەی ماڵەوەیاندا.\npink bunny لە ئاسمانەوە\nبازدانێکی جوانە وایە؟\nفیلکەیەک لە ئاسمانەوە\nڕێگایەکی بازنەی لە سیدنی ئوستڕالیا.\nدیمەنێکی جوانی شیکاگۆ.\nچەمانەوەیەکی جوانی ڕێگا لە نێو بەفردا.\nڕێگایەکی ئەتڵانتا لە ئەمریکا.\nدیمەنێکی جوانی خۆهەڵدان\nوێنەیەکی گیراو بە دڕۆن لەگەڵ کەمێک دەستکاریدا.\nهۆتێلێکی ویلایەتی هاوای ئەمریکا.\nشوێنێکی تایبەت بە کەرەستە سەربازییە کۆنەکان.\nبالی لە ئەندەنوسیا.\nباوەڕدەکەیت یان نا ئەمە ڕاستییە و لە ئەمریکا ئەم ڕێگایە هەیە.\nتێست: تەنها بە وەڵامی ئەم پرسیارە ڕەگەزی ڕاستی خۆت بزانە\n2020/04/01 - 4:37 PM\nئەمەی خوارەوە پرسیارێکی سادەیە کە کە ڕەگەزی ڕاستەقینەی تۆ دەردەخات:


کوردیپێدیا - هەدەپە: 100 ساڵە بە شێوەیەکی سیستماتیک قەدەغە لەسەر کورد هەیە\n📝 هەدەپە: 100 ساڵە بە شێوەیەکی سیستماتیک قەدەغە لەسەر کورد هەیە | پۆل: بەڵگەنامەکان | زمانی بابەت: 🏳 کوردیی ناوەڕاست\nهەدەپە: 100 ساڵە بە شێوەیەکی سیستماتیک قەدەغە لەسەر کورد هەیە\nهەدەپە بە بۆنەی 21ی شوبات ڕۆژی نێونەتەوەیی زمانی دایک ڕاگەیەنڕاوێکی بڵاوکردەوە و وتی، قەدەغەکردنی زمانی دایک و تواندنەوەی زمان تاوانێکی دژی مرۆڤایەتیە کە نزیکەی 100 ساڵە بە شێوەیەکی سیستماتیک لەسەر کورد بەڕێوەدەبرێت.\nهەدەپە ئاماژەی بە هەڵوێستی دەوڵەت – نەتەوە لەبارەی زمانی فەرمی کرد و وتی، لە سەرەتای سەدەی 20ەوە و تا ئێستا لە جیهان زۆر دەوڵەت – نەتەوەی جیاواز بۆ یەکپارچەیی خۆیان سیاسەتی تواندنەوەی زمانیان گرتەبەر و مافی ژیانیان بۆ نەتەوەکانی تر نەهێشت. لە تورکیاش لە ئەنجامی سیاسەتی تواندنەوەی سیستماتیکدا، زۆر زمان ورد و خاش کران و ترانسفەری زمان لە نێوان نەوەکاندا پچڕان. یونیسێف لە ئەتڵەسی زمانەکانی ژێر مەترسی لەناوچوون لە جیهاندا دەڵێت، لە تورکیا لە ئەنجامی سیاسەتی تواندنەوەدا تا ئێستا 18 زمان لەناوبراون و لەژێر هەڕەشەی لەناوچووندان.\n'کورد بە هۆی ئەوەی بە کوردی قسە دەکەن، لە شارە تورکیەکان دەکوژرێن'\nلەبارەی سیاسەتی دەسەڵاتی فاشیستی ئاکەپە و مەپەهە لە دژی زمان و کلتوری کوردی، هەدەپە وتی، سیاسەتی کلتورکوژی و زمانکوژی سیستمایک سەدەیەکە بەڕێوەدەبرێت، ئەمڕۆش لە لایەن دەسەڵاتی ئاکەپە و مەهەپە بەردەوامی پێدەدرێت. بە تایبەتی دوای هەوڵی کودەتای 15ی تەموزی 2016 هێرشێکی فراوان لەدژی زمانی کوردی بەڕێوەبرا. ڕۆژنامە، گۆڤار، ئاژانسی هەواڵ، ڕادیۆ، بڵاوکراوەکان و چاپخانە، کۆمەڵە، ئەنیستیتۆ، کەناڵی ڕاگەیاندن، باخچەی منداڵان داخران. بە دەستی ڕژێمی قەیوم هێرشی سەر زمانی کوردی زیادتر بوو، خزمەتگوزاری فرەزمانی و فرەزاراوەیی لە ژێر چەتری شارەوانیەکان لە لایەن قەیومەوە ڕاگیران. هاوڵاتیە کوردەکان لە شارە تورکیەکان لەبەر ئەوەی بە کوردی قسەیان دەکرد، لە لایەن نەژادپەرستەکانەوە کوژران. وەک بەردەوامی ئەو عەقلیەتە، لە پەرلەمان زمانی کوردی وەک زمانێک کە لێی تێناگەن مامەڵەی لەگەڵ دەکرێت. ئەمەش هەڵوێستی دەسەڵات بەرانبەر زمانی کوردی بە شێوەیەکی ئاشکرا پیشان دەدات.\n'قەدەغەکردنی زمان، تاوانی دژی مرۆڤایەتیە'\nلەبەردەوامی ڕاگەیەنراوەکەیدا هەدەپە ئاماژەی بەوەدا، قەدەغەکردنی زمانی دایک و توادنەوەی زمان تاوانێکی دژی مرۆڤایەتیە کە نزیکەی 100 ساڵە بە شێوەیەکی سیستماتیک بەڕێوەدەبرێت. ئەمڕۆش زمانەکان ناپارێزرێن و لەناودەبرێن، لە دەستووری بنەڕەتی تورکیادا هیچ خاڵیک بۆ پاراستنی زمانی دایک دیارنەکراوە. دەسەڵاتداری ئاکەپە و مەهەپە خاوەن میراتی ئاسیمیلاسیۆن و قەدەغەپارێزن و بەردەوامی بەو سیاسەتە دەدەن.\nلە ڕۆژی نێونەتەوەیی زمانی دایکدا سڵاومان بۆ هەموو ئەو زاراوە و زمانانە دەنێرین کە لەبەرانبەر سیاسەتی تواندنەوە بەرگری دەکەن و گۆڕەپانی ژیانیان کردووەتە گۆڕەپانی بەرخۆدان. ئێمە بەڵێنمان بە گەلەکانمان داوە، تا هەموو زمان و کلتور و گەل بە شێوەیەکی یەکسان نەژین هیچ کاتێک دەست لەم بەرخۆدانە پیرۆزە هەڵناگرین. لەبەرئەوەش ئێمە ڕۆژی نێونەتەوەیی زمانی دایک لە هەموو گەل و زمانەکانی جیهان پیرۆز دەکەن و بانگ لە هەموو گەلان دەکەیەن خاوەنداری لە زمانەکەیان بکەن.\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 21-02-2020\n1. 👁 21-02-2020\n📅 رۆژی دەرچوون: 21-02-2020\n➕ ئەم بابەتە لەلایەن: (بەناز جۆڵا)ەوە لە: Feb 21 2020 3:53PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Feb 21 2020 3:54PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Feb 21 2020 3:54PM باشترکراوە\n👁 ئەم بابەتە 294 جار بینراوە


Django Unchained 2012 | kurdsubtitle\nبە یارمەتی ڕاوچێکی خەڵاتی ئەڵمانی، کۆیلەیەکی ئازادکراو هەوڵی ڕزگارکردنی خێزانەکەی دەدات لە دەستی خاوەن کێڵگەیەکەی بێ بەزەیی میسسیپی\nژانەر دراما ڕۆژئاوای\nداهات 425 ملیۆن دۆلار\nئەكتەرەكان Samuel L. Jackson Kerry Washington Leonardo DiCaprio Christoph Waltz Jamie Foxx\nئەم فیلمە پلەی 58ـەمی هەیە لە ڕیزبەندی 250 باشترین فیلمەکانی مێژوو\nچەن جارێ سەیرم کردووە بێزار نابم لە بینینی زۆر فیلمێکی خۆشە\nدیمەنەکانی ئەم فیلمە ڕۆژئاوایە لە ڕاستیەوە وەرگیراون! وەلێ ئێستاش ڕاستی گەلێک هەیە سەبارەت بە پرسی مرۆڤی ڕەش پێست کـە چۆن مامەڵەی لەگەڵ کرایە هەر لـە عەزەرەوە تـا ئێستاشی دەگەڵ دابی کە بە شێوەیەکی میتاڤیڵیانە بووە، ئەمەش لە وڵاتە دیموکراسی و ڕۆشنگەرەکانی غەرب دەریدەخا کە ناوناتۆرەی زۆر سەقیمیان لێ ناون کە ئەسکیمۆ و چەند ئیدیۆمی هیچی تررنـ، وەلحاڵ تێڕوانینی ئیسلامی مەزن هەر جێگای مشتوومڕ نییە چوون سروشتییە. ❗بۆیە پێشنیار دەکەم هەموو تاکێک سەیری بکات\nیەکێک لە باشترین فیلمە ڕۆژئاواییەکان، خۆشترین 🖤ساوندتراک\nیەکێکە لە باشترین فیلمە ڕۆژئاواییەکان، دەرهێنان و نواندنی زۆر نایابە و ساوندتڕاک و سینەماتۆگرافییەکەی زۆر ناوازەیە، پۆشاکەکان بەجۆرێک دیزاین کراون بینەر بخەنە هەستی ئەو سەردەمەوە، چیرۆکەکەشی نیوەی ڕاستەقینەیە و نیوەکەی تری هی خەیاڵی دەرهێنەرە، ئەمەش زیرەکی تارنتینۆ دەرەخات کە چۆن چیرۆکێکی ڕاستەقینەی بەوجۆرە گۆڕیوە و سەرکەوتووش بووە، یەکێک لە حەرەکانی تارنتینۆ گۆڕینی ڕووداوە مێژووییەکانە لە فیلمەکانیدا، لێرەش ئەو کارەدەکات بەشێوەیک بینەر چاوەڕوانی ئەوە نییە بەوجۆرەبێت، شایەنی بینینە\nلە هەموو ڕوویەکەوە بەدڵمە یەکێکە لە باشترین فیلمە ❤ ڕۆژئاوایەکان\nبەڕاستی چێژ بەخشە\nیەکێک له فیلمە جوانەکانی تارانتینۆ ،شایەنی بینینە\njamie 🖤 yakak la filma xoshakani style cowboy\nشازی فلیم بە مانای کەلیمە\nیەکێک لە هەرە فیلمە ناوازەکانی تارانیتۆ کە لە هەموو ڕوویەکەوە نایابە


وتووێژ:ناروتۆ - ویکیپیدیا، ئینسایکڵۆپیدیای ئازاد\nئەمە پەڕەیەکی وتووێژە بۆ لێدوان و چاکسازی بۆ وتاری ناروتۆ.\nبەڕێز @Hershedm96: چاککردنی سەرچاوەکان زۆر درەنگ کەوتووە! کاری لەسەر ناکەن؟ حەیفە کە ماوەیەکی زۆرە پاڵێوراوە و بێئەنجامە. گەر دەستێک درێژ بکەیت، بۆ مانگی نیسانیش نەبێت بۆ ئایار ھەڵدەبژێردرێت. سپاس، -- ⇐ئارام وتووێژ💭 ١٩:٣٠، ١٨ی ئازاری ٢٠١٩ (UTC)\nکاک ئارام گیان ببوورە باوەڕکە ئاسیاسێڵ دەستکاری خزمەتگوزاری ویکیپیدیای کردووە زۆر بێزارکەرە ئێستا بۆ دەستاکریکردن، لە بەختی منیشدا ھەموو ویکیپیدیای کوردی و ئەدمینەکانی لەکارکەوتن، ئیتر منیش زۆر تاقەتم لێی نەما چونکە وتارەکە گرنگی پێ نەئەدرا لە کاتێکدا من ماوەیەکی زۆر خەریکی بووم.Hershedm96 (لێدوان) ٠٣:٢٠، ١٩ی ئازاری ٢٠١٩ (UTC)\nکاک @Hershedm96: لەوانەیە مەبەستت ئەوە بێت کە بە ویکیپیدیا زیرۆ دەستکارییت کردووە؛ کێشە لە ئاسیاسێڵ نییە و دامەزراوەی ویکیمیدیا پرۆژەکەی ڕاگرتووە. بۆ وتارەکەش بەسەرداچوونەوەی بۆ کراوە و تەنیا سەرچاوەکان ماوە کە بکرێنە سایتەیشن، و بەپێی ئەوەی کە ئێوە وتارەکەتان نووسیوە و بەشێکیتان لە ویکیپیدیای ئینگلیزی و بەشێکی ترتان لە ویکیپدیای عەرەبی وەرگرتووە، ئێمە نازانین کە چۆن سایتەیشنیان بۆ دانێین. بەھەرحاڵ، چەند داڕێژەیەکمان ھەن بۆ دروستکردنی سایتەشن و تۆ تەنیا پارامەترەکانی پڕ دەکەیتەوە، و سایتەیشنیش تەنیا خۆت دەتوانیت بیکەیت و دڵنیا بە ئێمە لێرەین و ئاگامان لە ھەموو کردەوەیەکی ویکیپیدیایە. لەکۆتاییدا بەڕاستی گەر کێشەی سەرچاوەکان چارەسەر نەکرێت، ئەوا ناچار دەبین پاڵاوتنەکەی ڕاگرین و بۆ ئێستا ھەڵی نەبژێرین. سپاس، -- ⇐ئارام وتووێژ💭 ٠٨:٥٢، ١٩ی ئازاری ٢٠١٩ (UTC)\nبەڵێ ئێستا بە فریی بەیسک ئەیکاتەوە کە تەنھا ٢٠ میگابیتت ھەیە ڕۆژانەو ڕووکەشی ویکیپیدیا وەکوو زیرۆ نیە، ھەروەھا زیرۆ زۆر خێرابوو. منیش پێشتر وام وت، بەس من ئەزانم سایتەیشنەکان بۆ کوێ ئەبن، بەڵام وتیان قەینا خۆمان چاکی ئەکەین ئیتر دوای ماوەیەک زیرۆ نەما. بەڕای من پاڵاوتنەکە ڕاگیرێت باشترە، ئێستا چوارەم ساڵی زانکۆمە و بە بۆنەی بەحس و شتەوە مەجالم زۆر نابێت چونکە ئەبێت بە تایبەتی خەریکیبم، دواتر خۆم چاکی دەکەم و دووبارە دەیپاڵێوومەوە ئەگەر پێت باشە.Hershedm96 (لێدوان) ٠٢:٣٠، ٢٠ی ئازاری ٢٠١٩ (UTC)\nزۆرچاکە، وە منیش وام پێ باشە. -- ⇐ئارام وتووێژ💭 ١٢:٥٥، ٢٠ی ئازاری ٢٠١٩ (UTC)\nلە ئێستادا ناروتۆ پشت بە ٩٨ سەرچاوە دەبەستێت!-- Ali Sardar 06 (لێدوان) ١٦:٢٨، ٣٠ی تشرینی یەکەمی ٢٠١٩ (UTC)\nچۆنە دیسان پاڵاوتن بکرێتەوە؟ لە ئێستادا پشت بە ١٤٠ سەرچاوە دەبەستێت. -- Ali Sardar 06 (لێدوان) ١٤:٤٧، ٢ی تشرینی دووەمی ٢٠١٩ (UTC)\nسڵاو @Ali Sardar 06: دەستەکان خۆش بن و بەڕاستی کارێکی زۆر چاکت کردووە! تەنیا دڵنیای سەرچاوەکان ڕێک لە شوێنی خۆیان دا دانراون؟ یانیش سەرچاوەکان ڕێک و پێکن؟ چوونکە @Hershedm96: خۆی وتی بەشێکی لە ویکیپیدیای ئینگلیزی و بەشێکیشی لە ویکیپیدیای عەرەبییەوە وەرگرتووە. خۆم دەمێکە حەزم کردووە ھەڵی بژێرین، کە لەسەرەوە ھۆکاری ھەڵنەبژاردنەکەی خراوەتە ڕوو. وا دیارە ئێستا کێشە گەورەکەی چارەسەر کراوە و تەنیا کەمێک دەستکاریی تری دەوێت. بەپێی ئەوەی Hershedm96 خۆی تەواوی وتارەکەی نووسیوە پێم باشە خۆی بیپاڵێوێت. گەر تا ٢٠ ڕۆژی تر دەنگی نەبوو، ئەوا تۆ بیپاڵێوە. زۆر سپاس! -- ⇐ئارام وتووێژ💭 ١٧:١٨، ٢ی تشرینی دووەمی ٢٠١٩ (UTC)\nسڵاو ئارام، دڵخۆشم کە چاکسازییەکانم سوودیان هەبووە. من دڵنیام کە سەرچاوەکان لە شوێنی خۆیان دان. سەرچاوەکانم لە وتاری ئینگلیزی هێناوە و لە شوێنی خۆیان داناوە. لە دەستپێکی وتارەکە دیارە کە سەرچاوە دانەنراوە بەڵام خۆی لە وتارە ئینلیزییەکەش هەر وایە. -- Ali Sardar 06 (لێدوان) ١٧:٢٥، ٢ی تشرینی دووەمی ٢٠١٩ (UTC)\nبا لە ئێستادا چاوەڕێی @Hershedm96: بکەین. سپاس! -- ⇐ئارام وتووێژ💭 ١٧:٥٠، ٢ی تشرینی دووەمی ٢٠١٩ (UTC)\n@Ali Sardar 06: و @Hershedm96: ببورن کە پێشتر وتم بۆ کانوونی یەکەم کاری پاڵاوتن و ھەڵبژاردنەکە دەکەین. ڕاستییەکەی من دەرفەتم نییە و گەر چاوەڕێ من دەکەن، دەبێت دوای بخەین بۆ سەری ساڵی نوێ. گەر بەڕێوەبەرێکی تر ھەڵدەستێت بە کارەکە، ئەوە شتێکی ترە. -- ⇐ئارام وتووێژ💭 ١٤:١٧، ٣٠ی تشرینی دووەمی ٢٠١٩ (UTC)\nکێشە نییە، زۆر سپاس! چاوەڕێین :) -- Ali Sardar 06 (لێدوان) ١٤:١٨، ٣٠ی تشرینی دووەمی ٢٠١٩ (UTC)\nوەرگیراو لە «https://ckb.wikipedia.org/w/index.php?title=وتووێژ:ناروتۆ&oldid=649156»\nئەم پەڕەیە دواجار لە ١٤:١٨ی ٣٠ی تشرینی دووەمی ٢٠١٩ نوێ کراوەتەوە.


پۆلیسی سلێمانی تەقەكەرەكان دەستگیردەكات - تۆڕی میدیایی خەڵک\nمەفرەزەكانی بنكەی پۆلیسی رزگاری لەسەر دۆسێی تەقەكردن پێنج تۆمەتبار دەستگیردەكەن و دەستیش دەگرن بەسەر چەكێكی جۆری كڵاشینكۆف .\nئەمڕۆ سێ شەممە، پۆلیسی سلێمانی ڕایگەیاند”دوای ئەوەی سێ ڕووداوی تەقەكردن لەشاری سلێمانی ڕوویاندا و هاوڵاتییەكیش سكاڵای لای هێزەكانی پۆلیس تۆمار كرد، پۆلیسی سلێمانی لێكۆڵینەوەكانی دەستپێكرد و دوای وەرگرتنی بڕیاری دادوەری لێكۆڵینەوە و وەرگرتنەوەی كامێراكانی چاودێری، توانرا لەماوەی كەمتر لە شەش سەعات پێنج تۆمەتبار لەسەر ئەو دۆسیەیە دەستگیربكرێن”.\nپۆلیسی سلێمانی دەڵێت”دوو لە تۆمەتبارانە لە سێ شوێنی جیاواز تەقەیان كردووە كە یەكێیان لە ماڵی سكاڵاكار و دووانەكەی تریان لە كافتریایەك و هۆتێلێك كە پەیوەندی بە سكاڵاكارەوە هەبووە، سێ تۆمەتبارەكەی تریش پەیوەندییان بە هۆكاری تەقەكردنەكە هەبووە “.\nهەر لەو بارەیەوە پۆلیسی سلێمانی ئاماژە بە ڕاگرتنی سەرجەم تۆمەتبارەكان دەكات لەسەر بڕیاری دادوەر و “لێكۆڵینەوەش لەگەڵیان بەردەوامە”.\nخەڵك- بەڕێوەبەرایەتی پۆلیسی پارێزگای سلێمانی ڕایدەگەیەنێت، مەفرەزەكانی بەشی پۆلیسی ڕۆژئاوا - بنكەی پۆلیسی چوارچرا دوو تۆمەتباریان دەستگیركرد…\n26 کانونی دووهەم 2021 10.50 am\n30 مارس 2021 2.00 pm\nخەڵك- جێگری لێپرسراوی مەڵبەندی حەمرینی یەكێتی نیشتمانی كوردستان ڕایدەگەیەنێت، دەنگۆی گەڕانەوەی پێشمەرگە بۆ…


MERI posts | MERI\nستراتیژە پێشینەییەکانی بەریتانیا لە عێراق و هەرێمی كوردستان دیبەیتێكی پۆڵەسی لەگەڵ باڵوێز ستيڤن هيكی\nMay 3rd, 2021 by مێری\nپوختەی دیبەیت و گفتوگۆكانی ناو مێزگردێكی تایبەت بە سیاسەت و ئامانجەكانی بەریتانیا لە عێراق و هەرێمی كوردستان، ئاستەنگەكان و پێشنیازەكان.\nComments Off on ستراتیژە پێشینەییەکانی بەریتانیا لە عێراق و هەرێمی كوردستان دیبەیتێكی پۆڵەسی لەگەڵ باڵوێز ستيڤن هيكی\nFebruary 2nd, 2021 by مێری\nلە ریزبەندی جیهانیدا: ئینستیتیوتی مێری یەكەمی عێراقە بۆ ساڵی شەشەم و بۆ پلەی 27 ەمین سەركەوت لە كۆی 599 ثینك تانك لە ڕۆژهەڵاتی ناوەڕاست و باکووری ئەفریقیا. ئەوەش سەرباری قەیرانەكان.\nComments Off on بۆ ساڵی شەشەم: مێری یەکەمی عێراق و لە لوتكەی رۆژهەڵاتی ناوەڕاستە\nSeptember 7th, 2020 by مێری\nComments Off on دۆخی پەیوەندیەکانی هەرێم و بەغدا\nJuly 13th, 2020 by مێری\nJune 13th, 2020 by مێری\nئەو راپۆرتە دیراسەتی بارودۆخی كۆمەڵایەتی و سیاسی و ئابووری كۆمەڵگای رۆمای عێراق دەكات و پێشنیاز دەكات كە هەردوو حكومەتی فیدرالی و هەرێمی كوردستان چارەسەركردنی كێشەی رۆماكان بكەنە پێشینە.\nComments Off on دابینكردنی مافی پێكهاتەی رۆماكان و ئاوێتەكردنیان لە عێراقدا\nMay 20th, 2020 by مێری\nApril 10th, 2020 by مێری\nكاتی هاتووە سەركردە عێراقیەكان پرۆسەی پێكهێنانی حكومەت خێرا بكەن و بەرەنگاری بەربەستەكان ببنەوە، ئەگینا رەنگە پەتای كۆڤید و دابەزینی نرخی نەوت عێراق تا رۆخی شكست ببەن\nComments Off on عێراقێكی لاواز چۆن بەرەنگاری پەتای كۆرۆنا دەبێتەوە\nكۆرۆنا: سروشتی ڤایرۆس، سیاسەتی وڵاتان و ئایندەی پەتاكە\nApril 2nd, 2020 by مێری\nخۆپاراستن و رێگرتن لە پەتای كۆڤید ١٩ و داڕێژتنی سیاسەتێكی گونجاو پێویستی بە تێگەیشتە لە سروشتی ڤایرۆس و نەخۆشیەكە و دینامیەتی هەڵسوكەوتی تاكەكەس و كۆمەڵ\nComments Off on كۆرۆنا: سروشتی ڤایرۆس، سیاسەتی وڵاتان و ئایندەی پەتاكە\nململانێی ئەمریکاو ئێران لەسەر خاکی عێراق و هەڵوێستی هەرێمی كوردستان\nFebruary 11th, 2020 by مێری\nململانێکانی ئەمریکا و ئێران و ڕووداوەکانی ئەو دواییانەی عێراق هەرێمی کوردستانیان خسته بەردەم قۆناغێکی تازەوە. لەو مێزگردەدا تاووتوێی هەڵوێستی هەرێم بۆ زیاتر خۆپاراستن لەو ململانێیانە، و ئەگەری دەرچوونی هێزەکانی ئەمریکا لە عێراق کرا.\nComments Off on ململانێی ئەمریکاو ئێران لەسەر خاکی عێراق و هەڵوێستی هەرێمی كوردستان\nFebruary 19th, 2020 by مێری\nلایەنە پەیوەندیدارە حکومی و نێودەوڵەتییەکان ڕووبەڕووی بەربەستی زۆر دەبنەوە سەبارەت بە گەڕانەوەی ئاوارە ناوخۆییەکانی پارێزگای نەینەوا. پێشنیاز و ڕاسپاردە بۆ داڕێژەڕانی پۆڵەسی.\nComments Off on گەڕانەوەی ئاوارەكانی نەینەوا


زاگرۆس خسرەوی؛ کوردەکان نیگەرانی پرۆسەی جێ بە جێ کردنی ئاگربڕەکەن!\nکوردەکانی سوریە، نیگەرانی ڕەوتی بەڕێوەچوونی ئاگربڕن- وت و وێژ لەگەڵ زاگرۆس خسرەوی (کادری دێرین و ئەندامی پێشووی کومیتەی کۆمەڵە)\nبەشی فارسی ڕادیۆی نێونەتەوەیی فەڕانسە دەربارەی نیگەرانی کوردەکانی سوریە لە بەڕێوە چوونی ڕەوتی ئاگربڕ وت و وێژێکی لەگەڵ زاگرۆس خسرەوی کادری دێرین و ئەندامی پێشووی کومیتەی ناوەندیی کۆمەڵەی شۆڕشگێڕ ئەنجام داوە کە دەقی وەرگێردراوی ئەو وت و وێژە لە درێژەدا دەخوێننەوە:\nهێرشەکانی تورکیە بۆ سەر هێزە کوردەکان لە باکووری سوریە کە لە ڕۆژی نۆی ئۆکتۆبرەوە (٢٠١٩) دەستی پێکرد، پاش هەفتەیەک بە ڕێکەوتن لە سەر ئاگربڕێک لە نێوان سوریە و تورکیە کۆتایی پێ هات. زاگرۆس خسرەوی چالاکی سیاسی کورد دەڵێت لەم ئەم ئاشتییەدا، ویستەکانی تورکیە هاتۆتە دی و ئێستا کوردەکان لە پرۆسەی بەڕێوەچوونی ئەم ئاگربڕە و کشانەوەی هێزەکانی تورکیە لەون ناوچەیە نیگەرانن.\nهێزەکانی کوردی سوریە ڕۆژی یەکشەممە ٢٠ی ئۆکتۆبر لە شاری مەرزی رەئسولعەین کە لە لایەن ئەرتەشی سوریەوە گەمارۆ دراوبوو، پاشەکشەیان کرد. ئەمە یەکەمین پاشەکشەی هێزە کوردییەکانە لە دوای ڕێکەوتن لەسەر ئاگربڕەکە لە باکووری سوریا کە بە نێوەندگیری واشینتۆن هاتە دی.\nزاگرۆس خسروەی، لە وت و وێژ لەگەڵ بەشی فارسی ڕادیۆی نێونەتەوەیی فەڕانسە دەڵێت؛ سەرەڕای داواکاری و ویستی کوردەکان لە ڕیکخراوە نێونەتەوەییەکان بۆ چاودێری کردنی ڕەوتی پاشەکشەی هێزە ئەمریکاییەکان و چۆڵ کردنی ناوچەکە، ئەم کارە بە بێ چاودێری بەڕێوە دەچێت و هەر بەم هۆیەش لە بەڕێوە چوونی پرۆسەی ئاگربڕەکە نیگەرانن.\nبەوتەی زاگرۆس خسرەوی چالاکی سیاسی کوردی ئێران کە ئێستا لە سوئێد نیشتەجێیە، کوردەکان لە ئێستادا نیگەرانی پاکسازی ناوچەکە و گۆڕینی دێمۆگرافی ناوچە کوردستانییەکانی سورییەن.\nئەم چالاکە کوردە دەڵێت؛ کوردەکان بەر لەمەش لە مێژوودا چەندین جار تووشی «تراژێدی» و کارەساتی لەو چەشنە بوونەتەوە و لە دێرژ ماوەدا کوردەکان کوردەکان هەڵدەستنەوە و دەسکەوتە بە تاڵانچووەکانیان وەردەگرنەوە.


کاردانەوەی ئه‌و منداڵه عێراقییانه‌ی شایەتی هێرشێکی خۆکوژی بوون لەکاتێکدا خەڵکی موسڵی کۆن هەڵدەهاتن لە 23 حوزەیراندا. لەوکاتەوە حکومەت پلانێکی فریاگوزاریی داناوە بۆ سەرپەرشتیکردنی ئەوانەی هەتیوکەوتوون. [ئەحمەد روبەیعی / ئاژانسی فرانس پرێس]\nحکومەتی عێراق دووشەممە (24 تەمموز) رایگەیاند بەرنامەیەکی فریاگوزاریی بەگەڕخستووە بۆ سەرپەرشتیکردنی ئەو منداڵانەی دایك و باوکیان نازانرێت لە موسڵ.\nبەگوێرەی چەند راپۆرتێکی رۆژنامەوانی، لەم رۆژانەی دواییدا، "بە دەیان" منداڵی هەتیوکەوتوو لەژێر داروپەردووی بیناکانی موسڵدا دەبینرێن، هەندێکیان دەکرێت نەوەی خۆکوژەکان بن.\nبەڕێوەبەری بەڕێوەبەرێتی خۆشگوزەرانی ژن و منداڵ لە وەزارەتی کارو کاروباری کۆمەڵایەتی، عەبیر چەلەبی، وتی وەزارەت، بە هەماهەنگیی لەگەڵ خانەی بەڕێوەبردنی قەیرانی حکومەت، نیازیەتی "بەرنامەیەکی مرۆیی لەخۆبگرێت بە پابەندبوون بە پێوەرە نێودەوڵەتییەکانەوە بۆ مامەڵەکردن لەگەڵ ئەو منداڵانەی نازانرێت دایك و باوکیان کێن".\nعه‌بیر بە دیارونای وت: "بەرنامەکە ئەو منداڵانە لەخۆدەگرێت کە چارەنوسی دایك و باوکیان نادیارە." وتیشی لە هەندێك دۆخدا دیارنیە ئایا دایك و باوکیان کوژراون لەکاتی شەڕدا یان هێشتا ماون.\nهه‌روه‌ها وتی ئەو بەرنامەیە منداڵانی جێهێڵراو یان هەتیوکەوتووی چەکدارانی رێکخراوی "دەوڵەتی ئیسلامی" (داعش) لەخۆدەگرێت.\nوتی وەزارەت "بڕیارە ئەو منداڵانەی لەلایەن هێزە ئەمنیە عێراقییەکانەوە پێبگات و رادەستی نەخۆشخانە و ناوەندەکانی پزیشكییان بکات بۆ چارەسەری تەندروستی و چاکسازیی دەوروونی پێشئەوەی بگوێزرێنەوە بۆ هەتیوخانە".\nهەوڵەکان بۆ دۆزینەوەی منداڵە تەنیاکان\nچەلەبی وتی: "وێنە و وەسفی منداڵه عیراقییه‌كان لە میدیادا بڵاودەکرێتەوە تا دایك و باوك و خزمەکانیان بتوانن بیانناسنەوە."\nوتی كاتێك منداڵەکان ناسرانەوە، دەدرێنەوە بە خێزانەکانیان دوای ئەوەی پەیوەندییە خێزانییەکەیان پشتڕاستکرایەوە و ئاماژەشی كرد بەوەی تا ئێستا، 15 منداڵ رادەستی دایك و باوکیان کراونەتەوە.\nبەڵام گەر کەس داوای لەوشێوەیەی نەکرد، لەناو بینای هەتیوخانەکەدا دەمێننەوە بۆ ساڵێکی تەواو و دواتر ئامادە دەبن تا لەخۆبگیرێن [لەلایەن خەڵکه‌وە]، بەگوێرەی چەند پێوەری پتەوی یاسایی و لێکۆڵینەوە لە دایك و باوکی لەخۆگری پێشبینیکراو.\nچەلەبی وتی لە دۆخی منداڵانی نا-عێراقییدا، وەزارەت هەماهەنگی لەگەڵ وەزارەتی دەرەوە و لیژنەی نێودەوڵەتی خاچی سوور دەکات بۆ تاوتوێکردنی هەنگاوی دروست تا رادەستیان بکاتەوە.\nوتیشی: "وەزارەت بەمدواییانە چوار منداڵی بەدەستگەیشتووە کە پێدەچێت لە دایك و باوکی چیچانی بن." هه‌روه‌ها پێشبینیی ئه‌وه‌شی كرد كه ژمارەی منداڵانی رزگاربووی دایك و باوك نەزانراو زیادبكات.\nلەوکاتەوەی سەره‌كوەزیرانی عێراق حەیدەر عەبادی كۆتایی شەڕی موسڵی رایگەیاند دوو هەفتە لەومەبەر، هەندێك لە پاشماوەکانی چەکدارانی داعش لە موسڵی کۆندا ماونەتەوە.\nهێزەکانی هاوپەیمانان هەوڵیانداوە لەڕێگەی هێرشی ئاسمانییەوە دەریانپەڕێنن و باوەڕ وایە زۆربەی چەکدارانی داعش کە لەدوایین شەڕەکاندا کوژراون ئەو بیانییانە بن کە تا كۆتایی شەڕیانکرد و بەدەیان هەتیویان لەدوای خۆیان جێهێشتووە.


ھاک-پار: پەکەکە کەتیە دەستێ دژمنێن کوردان - دارکا مازی\nھاک-پار: پەکەکە کەتیە دەستێ دژمنێن کوردان\nپارتیا ماف و ئازادیان ھاک-پارێ د دەربارێ ئێریشا چەکدارێن پەکەکێ ل دژی پێشمەرگەیان داخویانیەک راگھاند.\nپەکەکە کەتیە بن کۆنترۆلا ھەرێمی یا دژی کوردان، ھەولدانێن خوە یێن ژ بۆ ژناڤبرنا تێکۆشینا ئازادی و سەرخوەبوونا کوردان یا ل رۆژئاڤا و باشوور بەردەوام دکەت.\nھەری داوی د 5ێ خزیرانا 2021ێ دا ل مەتینا کو ب ناڤێ سەرێ ئامێدیێ دهێتە ناسکرن ل ناڤچەیا ئامێدیێ یا دوھۆکێ پەکەکێ ب رۆکەتاڤێژێ ئێریشی کاروانەکێ پێشمەرگەیان کو ژ بۆ مینان دچوو ل دەردۆرا بارەگەھێن کو ھێزێن پێشمەرگە لێ ب جیھ ببوون کر. مخابن د ڤێ ئێریشا خاپینۆک دا رۆکەتەک ل ترۆمبێلا زرخی یا کو تیمێن بێ باندۆرکرنا مینان یێن ھێزێن پێشمەرگەیێن زێرەڤانی (ھێزێن تایبەت) تێدا بوون کەت. 5 پێشمەرگە شەھید کەتن، 6 پێشمەرگە ژی بریندار بوون.\nپەکەکە د بن فەرمان و خزمەتا ھەرێمی یا دژی کوردانە، ب ئێریشێن وەھا ل ھەرێمێ رێکێ ژ بۆی ئارتێشا ترک ڤەدکەت و خزمەتا ترکیا دکەت کو ڤان دەران داگیر بکەت و قەرەقۆلان ئاڤا بکەت. نھا ب ئاوایەکێ ئاشکەرا دهێتە دیتن کو پەکەکە دخوازیت ئارتێشا ترک ل ھەرێمێن ستراتەژیک یێن د ناڤا ھەرێما کوردستانێ دا ب جیھ بکەت. ئەڤ ئێریشا پەکەکێ نەیا یەکەمینە، لێ بەریا ڤێ ل ئاکرێ، سیدەکان، دوھۆک و زاخۆ گەلەک ئێریشێن ب ڤی رەنگی ھەبوون. پەکەکە ژ بۆ ستاتویا رەوایا باشوورێ کوردستانێ خراب بکەت ھەر تشتی دکەت، گەلەک جاران ئێریشێن ب ھەمان رەنگی ل ھەمبەری ھێزێن پێشمەرگە دکەت.\nھاک-پار بانگ ل رایا گشتی یا وەلاتپارێز، دەمۆکرات، کورد و ھەموو وەلاتپارێزان، سازی و رێخستنێن وەلاتپارێز و ھەر وەھا ژ بۆ بەشێن ئاشتیخواز و ھومانیست دکەت؛\n– دەم ھاتیە کو ل دژی پەکەکێ، کورد و کوردستان ببنە یەک و ببنە یەک دەنگ و یەک دل. دڤێت وەلاتپارێز ل ھەمبەری ھەموو ھەولدانێن دژمنانەیێن پەکەکێ حەساس بن. پەکەکە کەتیە دەستێ دژمنێن کوردان، دڤێت ب توندی بهێتە شەرمەزارکرن، دڤێت ھێزێن وەلاتپارێزێن ل ھەموو پارچەیان ژ ڤان ئێریشێن دژمنانەیێن پەکەکێ نەرازیبوونا خوە نیشان بدەن و ژ بۆ پاراستنا دەستکەفتیێن ل رۆژئاڤا و باشوور ببنە یەک.\nوەکە ھاک-پارێ ئەم جارەکا دی دبێژین کو دڤێت ھەولدانێن پەکەکێ یێن ژ بۆ ژناڤبرنا مافێن ھاتینە بدەستخستن یێن ل رۆژئاڤا و باشوور بێنە تەسفیەکرن و ئەڤ رێخستنبوونا ئەنتی کورد بهێتە ئاشکەراکرن.\n– دڤێت پەکەکە ب تەمامی ژ کوردستانێ بهێتە دەرخستن.\nئەم رەحمەتێ ژ بۆی پێشمەرگەیێن کو د ئەنجاما ئێریشا پەکەکێ دا شەھید بووی دخوازین و سەرساخیێ ل مالباتێن وان دکەین و شفایا خێرێ ژ بۆی پێشمەرگەیێن بریندار دخوازین.\nنڤسینگەھا راگەیاندن و چاپەمەنیا ھاک-پارێ


گەندەڵى نیشتیمانى دیموكراتى كوردستان ,حیزبێكى نوێ!!…عومەر جەلال – Denegkan\nbyعومه‌ر\tJanuary 27, 2008\tگشتی\nچەمكى گەندەڵى رۆچووەتە نێو هەموو دەزگا هەستیارو حیزبیەكانەوە ,گەندەڵى وەك بوونى حیزبێكى نوێ رۆچووەتە نێو پەرلەمانەوەو گەراى داناوە, ئیدى نازانین مووچەكەى چەندە.\nگەندەڵى لەسەرەوەڕا هاتووەتە نێو پەروەردەو زانكۆكانەوە,هەموو رۆژنامە سەربەخۆكان بە تایبەت (هاوڵاتى و ئاوێنە) كە دوو رۆژنامەى پڕ فرۆشترین و زۆرترین خوێنەرن هەمیشە قەرزدارى ئەم حیزبەن كە ئەگەر بوونى نەبایە هەرگیزاو هەرگیز بەو ئەندازە خوێنەرى نەدەبوو ,گەندەڵى بەدەیان ئەندامى پەرلەمانى كاراى هەیە چەندین وەزیرى هەیە كە بە نهێنى ئەندامى ئەم حیزبە نوێیەن چ جاى ئەوەى هەزاران ئەندامى حیزبەكانیان هەیە لە بەرێوەبەرى گشتیەوە تا دەگاتە فەرمانبەرێكى سادە كە ئەندامەو رۆژ لە پاش رۆژ لەوە نزیك دەبێتەوە كە ببێتە ئەندامى مەكتەب سیاسی,لەوەش بترازێت رۆژنامەنووس هەیە لەم حیزبە نوێیە كار دەكات مەبەست لە حیزبیى (گەندەڵى نیشتیمانى دیموكراتى كوردستان)ە هەزاران ئەندامى تێدا هەیە ئیش لەسەر تڕۆكردنى هەردوو پارتە سەرەكییەكەى كوردستان دەكەن (یەكێتى و پارتى) لە پشت ئارمى ئەو حیزبانەوە خۆیان ئاوێتەى ئەم حیزبە نهێنیە دەكەن كە ئەگەرى هەیە رۆژێك دابێت داواى ئەوە بكەن لە كۆمەڵانى خەڵك دەنگیان پێبدەن بۆ هەڵبژاردن,ئەوەتا حیزبى ( گەندەڵى نیشتیمانى دیموكراتی كوردستان) لە هەوڵى ئەوەدایە رۆژنامە و بارەگاى خۆى هەبێت لە كوردستاندا , هەرچەندە ماوەیەكە لە لایەن سەركردایەتى یەكێك لە حیزبەكانەوە هەڕەشەى ئەوە دەكرێت ئەندامانى ئەم حیزبە نوێیە (حیزبی گەندەلى نیشتیمانى دیموكراتی كوردستان) بدرێنە دادگا و لێپێچیەنەوەیان لەسەر بكرێت ,ئەم حیزبە لەسەرەتاى درووست بوونیەوە زیاتر بە نهێنى كارى كردووە وەك حیزبەكانى دیكەى كوردستان .\nئەوەى ئەم حیزبە نوێیە جودا دەكاتەوە لەو حیزبانەى دى دروستكردنى ئەندامە لەناو حیزبەكانى دیكەدا بۆ وێنە زۆرى ئەوانەى كە ئیش لەسەر گەندەڵى دەكەن هەوڵى فراوان كردنى ئەم دیاردەیە دەدەن كاتێك كە ئاشكرا دەبن هەم لەناو حیزبەكانى دیكە گەورە دەبنەوەو پلەكانیان زیاد دەكرێت بەدەر لەوەى كە دەبوو سزا بدرێن بە پێچەوانەوە پۆستەكانیان قەشەنگتر دەكات ,خودى ئەم حیزبە زۆر جار دەیەوێت وەك حكومەتێكى نیمچە فیدراڵ خۆى بناسێنێت لە هەوڵى ئەودایە كابینەیەكى نوێ پێك بهێنێت و سەرۆكى تایبەتى خۆى هەبێت كە كێشە نەبێت لە نێوان باڵەكانى.\nهەرچەندە نابێت ئەوە لەیاد بكەین ئەم حیزبە(گەندەڵى نیشتیمانى دیموكراتى كوردستان ) ئاوێتەى هەردوو حیزبی (یەكێتى نیشتیمانى كوردستان و پارتى دیموكراتى كرودستان) ە هەرچەندە تیشكى چەندین حیزبی دیكەى بەركەوتووە بە تایبەت حیزبە ئیسلامیەكان بەڵام كەمتر ئەندامیان لەم حیزبە نوێیەدا هەبووە چونكە زۆرینەى ئەم ئیسلامیە سیاسیانە هێند غەمى ئاینەكەیانە بەو ئەندازەیە هزریان لاى گەندەڵى نەبووە یان بەمانایەكى دى كەمتر حیزبە سەرەكییەكان رێگایان داوە لە داهات و سامانى حكومەت نزیك ببنەوە, من دڵنیام ئەگەر ئەو داهاتەى ئەم دوو حیزبە سەرەكییە كە كەس نازانێت چەندە و چى لێ دێت ئەگەر لاى ئەو حیزبانەى دى بووایە هەنوكە بەسەدەها ئەندامیان دەبوو لە حیزبە نوێكەى كوردستان .\nنابێت ئەوە لە یاد بكەین ئەگەرى هەیە ئەم حیزبە نوێیە (گەندەڵى نیشتیمانى دیموكراتی كوردستان ) رۆژێك دابێت سەركەوێت بە سەر ئەم كابینە نوێیەى حكومەتدا ئەگەر چارەسەرێكى بەپەلە نەدۆزنەوە بۆ بنبڕكردن و دزەكردنى ئەندامەكانیان لە بەشداربوونیان لەم حیزبە نوێیەدا,دامەزراندنى حیزبێكى وەك حیزبی (گەندەڵى نیشتیمانى دیموكراتى كوردستان) زیانێكى زۆرى دەبێت لە كوردستان لەم ساتە هەستیار و ناسكەدا كە هەرێمى كوردستان گوزەر دەكات پێیدا هەرچەندە لەسەرەتاى دامەزراندنیەوە حیزبەكان ئاگادارى بوونە بەڵام خۆیان بێئاگا كردووە .\nلە هەفتەنامەى هاوڵاتى ژمارە (391) ى رۆژى 27/1/2008 بڵاوبووەتەوە\nPrevious چاوپێکەوتنى گۆڤارى هەنار لەگەڵ یوسف عیزەدیندا\nNext به‌لگه‌نامه‌ووێنه‌کانی شۆرشی ئاگری‌داخ له ئێواره‌یه‌کدا…یوسف مه‌نتک


2021/09/02 200 جار بینراوە\nپێنج کچی کورد پرۆژیەکیان بە سەرپەرشتی پلاتفۆڕمی زانستی ژنانی کورد خەڵاتی 'گوان ئیدن' یان لە پەیمانگای گۆتەی ئەڵمانی، بەدەستهێنا. کە لە پرۆژەکەدا دەیانەوێت گوندەکانی هەرێم بکەن بە بنەمای سیسیتەمێکی ژینگەی تەندروست.\nخەڵاتەکە لە لایەن وەزارەتی دەرەوەی ئەڵمانیا پشتگیری دارایی ده‌كرێت، دڵبه‌ند ئیبراهیم حاجی، رێكخه‌ر و ئه‌ندامی ئه‌و گروپه ژینگه پارێزییه و خوێندکار لە زانکۆی سۆران دەڵێت: ئەم پڕۆژەیە لە لایەن ستافی پلاتفۆڕمی زانستی ژنانی کورد بۆ پاراستنی زەوی (kurdish enlightened women) سەرپەرشتی دەکرێت، كه یەکەمین پلاتفۆڕمی زانستییە لە کوردستان، کاردەکات.\nئامانجەکانی پلاتفۆرمەکە خۆی دەبینێتەوە لە بەرزکردنەوەی رێژەی ژنانی کورد لە زانستدا، هۆشیارکردنەوەی کۆمەڵگا سەبارەت بە کێشە ژینگەییەکان و سەرپەرشتیکردنی پڕۆژەی تایبەت بە گۆڕانی کەش هەوا.\nهەروەک دڵبه‌ند لە وتەکانیدا بەهۆی بەدەستهێنانی خەڵاتەکە بۆ ماڵپەری فەرمی زانکۆی سۆران ئاماژەی پێکردوە پرۆژەکەیان لەژێرناوی(پەروەردەی سەوزە)ه و، قۆناغی تاقیکارییەکەی لە گوندەکانی قەزای رواندز دەبێت، کەوا تێیدا جەخت دەکرێتەوە لەسەر رۆڵ و گرنگی گوند لە سیستەمی ژینگە و پاراستنی ژینگه.\nلەم پرۆژەدا لەگەڵ دڵبەند چوار ژنە چالاکوانی دیکەی ژینگە بەشدارن ئەوانیش هەریەکە لە (شۆخان ئەیوب،هێڤی موحسین، ڤینۆس سەلاحەدین، بێلان عه‌بدولخاق). كار له‌سه‌ر پڕۆژه‌كه ده‌كه‌ن کە سەرجەمیان قوتابی وده‌رچوی زانكۆی سۆرانن.\nئەمەش بەرامبەر پڕۆژه‌یه‌كی ژینگه پارێزیان راگه‌یاند، له‌به‌ر گرنگی پڕۆژه‌كه و رۆڵی له پاراستنی ژینگه، خه‌ڵاتێكی نێوده‌وڵه‌تی به‌ده‌ستهێنا.\nژمارەی سەردان 244,309 ژمارەی میوان 20


ناوکی لینوکس - ویکیپیدیا، ئینسایکڵۆپیدیای ئازاد\n(ڕەوانەکراوە لە ناووکى لینوکسەوە)\nمۆڵەتی ئاشکرای گشتی GNU وەشانی ٢ (تەنها)\nناوک (بە ئینگلیزی: Kernel) ی لینوکس ناوکی سیستمی کارپێکردنی گنو/لینوکسە، لەلایەن لینوس تورڤالدس ەوە نووسرا لەسەرەتای نەوەتەکانەوە پاشان لەژێر مۆڵەتی گشتی جی پی ئێڵ دا وەشاندی، کۆمەڵێکی زۆر خۆبەخش بەردەوام لەسەر گەشەپێدانی کاردەکەن لە ھەموو جیھاندا. جێی ئاماژەیە کە ناوکی لینوکس شتێکی تاکییە بەڵام پاڵپشتی ئەو بەشانە دەکات کە بۆ زۆرکردن دەشێن.\nلینوس تورڤالدس خوێندکارێکی فینلەندی بوو لە زانکۆی ھێلسینکی لە فینلەندا، ھەستا بە کارکردن لەسەر کۆمپیوتەرێکی نوێ کە سیستەمی کارپێکردنەکەی MS-DOS بوو، تورڤالدس ھیچ دڵخۆش نەبوو بەو سیستمە و بەوھیوایە بوو کە بگات بە سیستمی ینوکس بەڵام ئەو سیستمە تێچوونی بەرزی دەویست لەچاو خوێندکارێکدا، بۆیە ھەستا بەبەکاربردنی Minix، کەپێی دەوترێت ھاوشێوەی یونکس کە ئامادەکرابوو بۆ مەبەستی پەروەردەیی، تورڤاڵدس پێشتر زمانی C خوێندبوو لە زانکۆ و سیستمی Minix زۆر کاریتێکرد، بۆیە بڕیاریدا ناوکێک وەک ئارەزوو بنووسێت، لە ٢٦ ی ئابی ١٩٩١ دا تۆرڤاڵدس پرۆژەی ناوکێکی سادەی راگەیاند، و وای پێخۆشبوو کە پرۆژەکە بخاتە ژێر مۆڵەتی GNU GPL ـەوە، کە ئەمەش وای کرد کە بەکارھێنەران بتوانن کۆد و نووسراوی سەرچاوە ببینن و ھەروەھا دەستکاریبکەن و گەشەی پێبدەن، ئەمەش بووە ئەنجامی ئەوەی کە سەدان پرۆگرامنووسی خۆبەخش لەسەرانسەری جیھاندا بەشداری لە پرۆژەکەدا بکەن. لە کاتژمێر ٢٠ و ٥٧ خولەک و ٨ چرکە بە کاتی جیھانیی لەڕۆژی ٢٥ ی ئابی ١٩٩١، لینوس نامەیەکی لەنێو comp.os.minix ی پۆستیی نووسی، تێیدا پرۆژەیەکی بێ وێنە سادەی راگەیاندبوو، سەردێری نامەکە بریتیی بوو لە: دەتەوێت چی ببینیت لە minix ؟\nدەقی نامەکان لە وتاری لینوس تورڤالدس ــدا بخوێنەرەوە بەدرێژیی.\nپاش نزیکەی ساڵێک دوای دەرچوونی ناووکی لینوکس، پرۆفیسۆر ئاندرۆ تانینباوم (داڕێژەری سیستمی Minix) رای خۆی لەسەر سیستمی لینوکس نووسی (ئەمە لەکاتێکدا بوو کە ھێشتا لینوکس لە وەشانەکانی سەرەتایدا بوو)، بەشێوەیەک باسی لینوکسی کرد کە گوایە سیستمێکی ھی ئەوە نییە بگوێزرێتەوە + رەخنەی لەشێوازی بنەمای درووست بوون و بنیادنانی ناووکەکە گرت کە شێوازی ناوکی یەکتایی بوو، لەکاتێکدا تانینباوم یەکێک بوو لەو کەسانەی زۆر بەتووندی لایەنگری شێوازی بچووک Microkernel بوو، گفتوگۆیەکی درێژ خایەن لەنێوان ھەردوو تۆرڤاڵدس و تانینباوم روویدا لەسەر ئەو باسە.\nوەرگیراو لە «https://ckb.wikipedia.org/w/index.php?title=ناوکی_لینوکس&oldid=649056»\nئەم پەڕەیە دواجار لە ١٢:٣٩ی ٢٩ی تشرینی دووەمی ٢٠١٩ نوێ کراوەتەوە.


ڤاكسین و كەرەستەی خۆپارێزی بۆ قوتابخانەكان دابین ناكرێـت - تۆڕی میدیایی خەڵک\nناوەندەكانی خوێندن مەترسیدارترین شوێنی بڵاوبوونەوەی كۆرۆنان\nلەگەڵ كردنەوەی ناوەندەكانی خوێندن رۆژانە ئامارەكانی كۆرۆنا روو لە بەرزبوونەوە دەكەن، بەڵام لەگەڵ ئەوەی رێنمیاییەكانی خۆپارێزی لە ئەو ناوەندانە جێبەجێناكرێن و پێویستییەكانی خۆپارێزیش دابین نەكراوە، كەچی لە پێدانی ڤاكسینیش مامۆستایان و خوێندكاران بەدەر دەكرێن و ڤاكسین دەدرێتە هێزە ئەمنییەكان و كارمەندانی تەندروستی.\nئەمڕۆ ڤاكسین گەیشتە عێراق و بەشی هەرێمی كوردستانیش دەنێردرێت.\nناوەندەكانی خوێندن بە شوێنێكی مەترسیدار دادەنرێن بۆ گواستنەوە و بڵاوبوونەوەی نەخۆشی كۆرۆنا بەهۆی قەرەباڵغی و جێبەجێنەكردنی رێنماییەكانی خۆپارێزی و نەبوونی كەرەستەی پێویستەوە.\nهاوكات لە قوتابخانە بنەڕەتییەكان مەترسییەكان زیاترە، بەهۆی ئەوەی قوتابییەكان تەمەنیان كەمە و توانای خۆپارێزییان نییە، بەتایبەت لەگەڵ بڵاوبوونەوەی كۆرۆنای گۆڕا و كە منداڵان زیاتر دەیگرن.\nسەرەتای وەرزی خوێندنی ئەمساڵ لە كاتی كرانەوەی دەرگای ناوەندەكانی خوێندن ئامارەكانی كۆرۆنا لە هەرێمی كوردستان بەشێوەیەكی مەترسیدار هەڵكشان، بۆیە بەناچاری خوێندن تا مانگی شوبات راگیرا.\nعادل حەسەن مامۆستای ناڕازی بە (خەڵك) ی ڕاگەیاند، كێشەی مامۆستایان تەنها مووچەیە و كۆ ناكرێتەوە لەوەرگرتنی ڤاكسین و چەند كێشەیەكی سادە، مووچەكە دابینبكەن، ڤاكسین بۆ خۆیان.\nوتیشی، حكومەت پێداویستییەكانی خۆپارێزی دابین نەكردووە و ئەوەی هەیە، بەشی چەند خوێندنگەیەكی كەم دەكات و جگە لەوە پێداویستییەكانی خوێندنیشی دابین نەكردووە بۆ ئەمساڵی خوێندن هیچ كتێبێكی چاپ نەكردووە.\nكێشەی گەورەی هەرێمی كوردستان دابین نەكردنی مووچەی فەرمانبەران و مامۆستایانەو ئەگەر ئەوە چارەسەر بكرێت سەرجە كێشەكانی دیكەش چارە دەكرێن.


SUN, 9 AUG 2020 02:18 Erbil, GMT +3\nSun, 09 Aug 2020 02:18:55\nپەسەندکردنى بەڵگەنامەکان و پشتڕاستکردنەوەیان یەکێکە لە ئەولەویەتى کارەکانى فەرمانگەى پەیوەندیەکانى دەرەوە بە هەماهەنگى کردن لەگەل دام و دەزگا پەیوەندیدارەکان لە حکومەتى هەرێمى کوردستان و عێراقى فیدڕاڵ. بۆ ئەم مەبەستە، چەند مەرجێک هەن کە پێویستە ڕەچاو بکرێن بۆ ئەوەى بەڵگەنامەکان پەسەند بکرێن کە ئەمانەن:-\n· پەسەندکردنى بەڵگەنامەکان لە بەشى یاسایی فەرمانگەى پەیوەندیەکانى دەرەوە دەبێت.\n· پێویستە بەڵگەنامەکان رەسەن (ئۆریجیناڵ) بن.\n· هەر هاوڵاتیەک لە دەرەوەى ووڵات بەر لە گەرانەوەى پێویستە بەڵگەنامەکانى لە باڵیۆزخانەکانى عێراق یان کونسوڵگەریەکان یان نوێنەرایەتیەکانى حکومەتى هەرێمى کوردستان لە دەرەوە پەسەندى بکات، ئینجا بیهینێت بۆ فەرمانگەى پەیوەندیەکانى دەرەوە.\n· پاش پەسەندکردنى بەڵگەنامەکان لە فەرمانگەى پەیوەندیەکانى دەرەوە، پێویستە ببرێت بۆ وەزارەتى داد بۆ پشتڕاستکردنەوەى.\n· هەروەها هەریەک لە بەڵگەنامەى (دامەزراندنى کۆمپانیا، بارى شارستانى و بەڵگەنامەى خوێندن ) دەکرێت لە باڵیۆزخانەکانى عێراق لە دەرەوە یان لە نوێنەرایەتیەکانى حکومەتى هەرێم لە دەرەوە پەسەند بکرێن.\n· هەر بەڵگەنامەیەک کە هاوڵاتیان بۆ دەرەوەى ووڵات دەیانبەن ئەوا دەبێت لە وەزارەتى داد پەسەند بکرێت ئینجا بهێنرێت بۆ فەرمانگەى پەیوەندیەکانى دەرەوە پەسەند بکرێت.\n· بۆ بەڵگەنامەى لە دایک بوون، هاوڵاتیان دەبێت بەڵگەنامەکانیان لە وەزارەتى تەندروستى پەسەند بکەن ، پاشان بیهێنن بۆ فەرمانگەى پەیوەندیەکانى دەرەوە.\n· بەڵگەنامەى تۆمارى (صورە القید) دەبێت لە بەرێوبەرایەتى گشتى ڕەگەزنامە پەسەند بکرێت و ئینجا بهێنرێت بۆ وەزارەتى داد و فەرمانگەى پەیوەندیەکانى دەرەوە.\n· بەڵگەنامەى خوێندنى ئامادەیی پێوستە لە بەرێوبەرایەتى گشتى ئەزموونەکان پەسەند بکرێت و ئینجا بهێنرێت بۆ وەزارەتى داد و فەرمانگەى پەیوەندیەکانى دەرەوە.\n· بەڵگەنامەى زانکۆ پێویستە لە وەزارەتى خوێندنى باڵا پەسەند بکرێـت و ئینجا بهێنرێت بۆ وەزارەتى داد و فەرمانگەى پەیوەندیەکانى دەرەوە.


چیرۆک | ئەنجومەنی ئەدەبیی بۆکان\nئەرشیڤی تاگەکان : چیرۆک\nبه‌ری میزەکه‌م به‌ردا / کۆمار باخه‌بان\nخاکەلێوە 30, 1395\tیەک بۆچوون\nبەری میزەکەم بەردا کۆمار باخەبان زانا لە پێشەکی نووسراوەکەی وا بە تێلێگڕام بۆ رێزانی ناردبوو کوتبووی… رێزان من چاکم لە بیرە کە بۆ یەکەمین جار هاتمە ماڵتان و بۆ یەکەمین جار چاوم بە دایکت کەوت ئەگەر تۆش لە بیرت بێ ئاوا وەڵامی پرسیارەکەی دایکتم داوە کە…خۆشەویستی من و رێزان هەستێکی دوولایەنەیە و هیچ کامیشمان تێناگەین چۆن و لەبەر چی و تا ...\tدرێژەی بابەت »\nدوور و نزیک / وولف – و : هێمن حه‌یدەری\nخاکەلێوە 23, 1395\tبۆچوون بنووسە\nدوور و نزیک تامس وولف وەرگێڕان له ئینگلیسییەوە : هێمن حەیدەری له حه ولوو حۆشی شارۆچکەیەک که به سەر بەرزاییەکەوە بوو و له دەورو پشتی ڕەیلی قەتارێکی پێدا دەهات، کولوەیەکی بچووک و پووخت که به تەخته داری سپی دروستکرابوو و پەنجێرەکانی به پەردەی سەوز ڕازابوونه وه خۆی دەنواند. له لایەکی ماڵەکه باخچەیەکی لێبوو که زۆر جوان به کوته زەوی سەوزی ...\tدرێژەی بابەت »\nگرێ پووچکه / تاهیر حامیدی\nخاکەلێوە 7, 1395\tبۆچوون بنووسە\nگرێ‌پووچکە تاهیر حامیدی ئەم تێزە بەردەیشی پێوه دەلکێنم؛ نووسا، نووسا! نەنووسا دیارە تۆیش لەگەڵم نیت و وەک هەموو ئەو کەسانەی دیکە بێ ئەوەی گوێ بۆ پاسادانەوەکانم رادێری یەک لایەنە من تۆمەتبار دەکەیت و تاک و تەنیاتر لە هەمیشه دەمکەیتە هەڵگری بەیداخی تاوانباریێکی خۆکرد! باشە بۆ هەتا دەستم دەگات بەردەکە حەوا نەدەم و چی دیکە ترس و خەفەتی ناتەبایی تۆیش نەخەمە ...\tدرێژەی بابەت »\nسیزیف له شارێی ( سالم ) دا / رەوا زەیدان\nسیزیف لە شارێی ( سالم ) دا رەوا زەیدان بە ئەستەم دەتوانم بجوڵێم قەت هێندە لەشم قورس نەبووە جار جار لە ژێر بەتانییەکەوە سەیرێکی پەنجەرەی ژوورەکەم دەکەم و دەڵێم ئای خودایە دیسان خۆر لەودیو پەنجەرەکانی تەنیاییەوە هەڵهاتەوە ، بە ئەستەم لەسەر جێگاکەم هەڵدەستم و لەسەر هەردوو قاچم دەوەستم قاچەکانم بەئەستەم دەجوڵێن پێش ئەوەی وەک هەموو بەیانییەک برۆم نانی بەیانی لەگەڵ ...\tدرێژەی بابەت »\nگەشتییا مرنێ! / عه‌بدولرحمان بامه‌رنی\nگەشتییا مرنێ! عبدالرحمن بامەرنی بیست و پێنج هزار دولار، هەر كەسەك دێ بیست و پێنج هزار دولاران دەت، ئەڤە من چەند جار دوبارە كر! ئەڤ دوبارەكرنا وی ژ بەر وێ ژنا گەنج بو، ئەوا برایێ وێ دگەل دا و هەر داخاز دكر، چەند سەد دولارەكان بۆ برایێ من بهێلە، دا بشێت تا سنۆرێ وەلاتی ڤەگەریت و چ دی داخازا كێمكرنا ...\tدرێژەی بابەت »\nدنیاگۆڕكێ / زاموا محه‌مه‌د\nدنیاگۆڕكێ زاموا محه‌مه‌د (نامه‌یه‌كی ئارام) له‌سه‌ر قه‌نه‌فه چه‌رمه‌كه دانیشتبووم و هه‌وڵم ده‌دا تا ده‌توانم ئاسایی ده‌ربكه‌وم. كاتێك ده‌جووڵام، پانتۆڵه‌كه‌م به‌هۆی لێكخشان له‌گه‌ڵ چه‌رمی قه‌نه‌فه‌كه‌دا سه‌وتێكی ده‌رده‌كرد كه زۆر مایه‌ی ته‌ریقبوونه‌وه بوو، منیش ناچاربووم هه‌مان جووڵه دووباره بكه‌مه‌وه تا بیسه‌لمێنم ده‌نگه‌كه له قه‌نه‌فه‌كه‌وه‌یه، نه‌ك هه‌ناوی من. دكتۆر به ده‌نگه ئارام و سوكنه‌ت به‌خشه‌كه‌ی گوتی: “ده‌توانیت ئێستا چیرۆكی خۆتم بۆ بگێڕیته‌وه.” به‌م ...\tدرێژەی بابەت »\nکۆڕێک بۆ رەخنه و لێکدانه‌وەی چیرۆکه‌کانی دوو چیرۆکنووسی لاوی بۆکانی\nرەشەمە 4, 1394\tبۆچوون بنووسە\nهەشتەمین دانیشتن لە زنجیرەدانیشتنەکانی ئەنجومەنی ئەدەبیی بۆکان لە زستانی ۹۴دا ، تەرخان کراوە به رەخنه و لێکدانەوەی چیرۆکەکانی دوو چێرۆکنووسی لاوی بۆکانی ، چنار بوداغی و شاناز جەوانشیر. بەرێزان پەروین شێخی و رەحیم عەبدولرەحیم زادە وەک رەخنەگر لەم کۆرەدا بەشداری دەکەن. ئەم دانیشتنه رۆژی شەممه ۸ی رەشەممە کاتژمێر ۴ لە ژووری ئەنجومەنی ئەدەبیی بۆکان هەڵکەوتوو لە بینای ئیدارەی ئیرشاد (هۆڵی سیمۆرغ) ...\tدرێژەی بابەت »\nخوێندنه‌وەی ڕۆمانی«هه‌موو ڕێگاكان دەچنه‌وە قڕەجار» / عه‌زیز مه‌حمودپوور\nرێبەندان 26, 1394\tبۆچوون بنووسە\nخوێندنەوەی ڕۆمانی«هەموو ڕێگاكان دەچنەوە قڕەجار» عەزیز مەحمودپوور سپیلبێرگ لە فیلمی تێرمیناڵدا باس لە دۆخێكی تایبەتی ئێنسانی دەكا. دۆخێك كە لەوێدا ئینسان تووشی قەیرانی بێ دەوڵەتی دەبێ و تەنانەت دادەماڵدرێ لە تەواوەتی ئەو مافانەی وەك بوونێكی ئینسانی هەیەتی. ئینسان دەبێتە چەرخ دەندەیەكی بچووك لەو ماشێنە گەورەیەی كە نێوی دەوڵەتە و بە وەستانی دەوڵەت وەك هێزێكی ئاڕمانی ئەویش لە بزاڤ و بوون ...\tدرێژەی بابەت »\nڕشانه‌وه‌یه‌ك له خوانی قورباندا / زاموا محه‌مه‌د\nرێبەندان 25, 1394\tبۆچوون بنووسە\nڕشانه‌وه‌یه‌ك له خوانی قورباندا زاموا محه‌مه‌د پشتاوپشت ده‌گێڕدرێته‌وه كه خێزانێكی غه‌ریبه‌ی كۆچه‌ریی هاتوون و له‌سه‌ر تخوبه‌كانی وڵات، له دۆڵیكی كوێستانه‌كاندا نیشته‌جێ بوون، ئیدی زاووزێی ئه‌و خێزانه ئاوه‌دانیی له‌و چۆڵه‌وانییه‌دا چاندووه و ئه‌و گچكه گونده‌ی لێ په‌یدا بووه كه پێی ده‌گوترێت عیسمه‌تاوا. عیسمه‌تاوا لادێیه‌كی چه‌په‌كه و تا بڵێیت نه‌ناسراو، له شه‌ش خانووی گڵكرد پێكدێت كه شه‌ش خێزان تیایاندا نیشته‌جێن، مه‌عشه‌رێكن ساده ...\tدرێژەی بابەت »\nچیرۆکێکی کاوە محه‌مه‌دزادە\nبەفرانبار 25, 1394\tبۆچوون بنووسە\nبانگهێشتن کاوه محه‌مه‌دزاده چه‌ن رۆژ دوای ئه‌و بانگهێشتنه‌ی “ئیسڕافیلی”، کاتێک بابه‌جان خه‌ونه‌که‌ی دوێنێشه‌وی بۆ کوێخا ده‌گێڕایه‌وه، که چۆن “پیرمحه‌مه‌د” ده‌ستی ناوه‌ته گه‌رووی بیخنکێنێ. ئه‌ویش په‌له‌قاژه‌ی کردبوو، بیستبوویان خه‌ڵک ده‌قیژێنن “میرزا مردووه”. ورده ورده هه‌موویان له به‌ر درگای میرزادا، که له خوارووی گونده‌وه، له نێو داربی و چناره‌کاندا ون ببوو، کۆ ببوونه‌وه. سیمایان پڕ بوو له ترسێکی کوشه‌نده و، بیریان له‌وه ...\tدرێژەی بابەت »\nپەڕ 1 از 512345\t»


كوشتنی ئیسلام!! | ماڵپەڕی بەهەشت\nhome navigate_before کتێبخانە navigate_before مێژووى موسڵمانان navigate_before كوشتنی ئیسلام!!\nنوسین و ئامادەكردنی: عدنان بارام كەلاری\nپێشەكی بۆ نوسینی\nم.عبد اللطیف أحمد – چوارقوڕنە\nم. عبد الكریم محمد – سلیمانی\nخوێنەرانی بەڕێز : السلام علیكم ورحمة الله وبركاته ... بەرپەرچدانەوەی سەرپێچی كاران لە پێویستیە شەرعیەكانە ، بەڵكو تێكۆشانە لە ڕێگای خوادا .\nپێشەوا ( ابن القیم ) ـ ڕەحمەتی خوای لێبێ ـ فەرمویەتی : تێكۆشان دژی سەرپێچیكاران چاكترە و گەورەترە لە تێكۆشان و شەڕكردن دژی دوژمن .\nپێشەوە ( ابن تیمیة) ـەش ـ ڕەحمــــەتی خــوای لێبێ ـ فــەرمــویەتی : هــەندێ لە خەڵكی پرسیاریان كرد لـــە ( إمـام أحمـد بن حنبل ) ـ ڕەحمــەتی خــوای لێبێ ـ ، وتیـــان : زۆر قـــورسە لەلام كە بڵێم : فڵان كەس ئاوایە ، و فڵان كەس ئاوایە ، فەرموی : ئەگەر تۆ بێ دەنگ بیت بــەرپـــەچی نـــەدەیتەوە ، و منیش بێ دەنگ بم بەرپـەرچی نـــەدەمــەوە !!! ئیتر كــەی نەزان ئەزانێت ڕاست و هەڵــە لەیەك جیابكاتەوە ؟!!\nنموونەی تاوانی پێشەوای بیدعەكاران ئەوانەی قسەكانیان پێچەوانەی ( قورئان و سوننەتە ) یان پەرستنیان پێچەوانەی ( قورئان و سوننەتە ) ئاشكرا كردنی هەڵەكانیان و وریاكردنەوەی موسوڵمانان واجبە بە بڕیاری كۆی موسەڵمانان .\nشەش گەوهەر لە بنەماكانی ئەهلی ئەثەرئەو حەق و مافانەی كە خواستراوی سروشتی مرۆڤـن و شەریعەتی خوایش بەرقەراری كردوونڕێنمایی کردنی موسڵمانان بۆ گەورە ڕاگرتنی (البلد الـحرام)چەواشەكاری و ئاوەژووكردنی ڕاستیە مێژووییەكانوتەیەكی مونصیفانە دەربارەی ئاهەنگێڕان بە مەولودی سەرداری پەیامبەران صلى الله علیه وسلم چل فەرمودەکەی نەوەویحوكمی چەپڵە لێدان لە ڕوانگەی شەرعەوەحوكمی تەقەی خۆشی لەشەرعداچاكە لەگەڵ دایك و باوكدابە درۆخستنەوەی وەسێتنامە هەڵبەستراوەكەی شێخ ئەحمەدســـــوود و مەرجەكانی هاوسەرگیری لـە ئیســــلامـــداچۆن تەوبە بكەم؟سوننەتەكانی (فِــــطــــْرَة )دیاری بۆ نەوەی موسوڵمان لــە ڕوانگـەی سـوننەت و قورئـان


كچە فەرمانبەرێك بەهۆی گێچەڵی سێكسی ملیاردیرێكەوە دەوڵەمەند دەبێت\n03/05/2019 2102 جار خوێندراوه‌ته‌وه\nبەپێی راسپاردەی دەستەی سوێندخۆرانی ویلایەتی كالیفۆڕنیا ، كچە فەرمانبەرێك ١١ ملیۆن دۆلاری وەك قەرەبوو لەملیاردێریك وەرگرت ، ئەوەش بەهۆی ئەوەی گێچەڵی سێكسی پێكردووە.\nواپێدەچێت ئەو كچە فەرمانبەرە بەختێكی باشی هەبووبێت بەوەی ئەو كەسەی گێچەڵی سێكسی پێكردووە خاوەن كار ملیاردێر ئەلكی دیڤید ، كە هاوبەشی پشكدارە لە كۆمپانیای كۆكاكۆلای یۆنانی.\nدوای ئەوەی دادگا ملیاردێر دیڤیدی تۆمەتبار كرد بەوەی گێچەڵی سێكسی بەو كچە فەرمانبەرە كردووە كە لای ئەو كاری كردووە ، ناچاری كردووە كە ١١ ملیۆن دۆلار وەك قەرەبوو بەو كچە بدات ، كە دەڵێت لەچەندین كۆمپانیای خۆی دەریكردووە لەبەر ئەوەی ئامادە نەبووە بەدەم داخوازییە سێكسییەكانی ئەو ملیاردێرەوە بچێت .\nدەستەی سوێندخۆرانی كالیفۆڕنیا بڕیاریدا بە بەخشینی ٣،١ ملیۆن دۆلار بەو كچە فەرمانبەرە وەك قەرەبوو ، وە ٨ ملیۆن دۆلاری تر وەك قەرەبووی سزایی گێچەڵەكە.\nلای خۆیەوە ملیاردێر دیڤید باسی لەوە كردووە كە برە قەرەبووە جێگای پێكەنینە و سووریشە لەسەر ئەوەی كە ئەو پارەیە نادات ، كە بەگەورەترین برە پارە دادەنرێت كە تائێستا بۆ قەرەبووكردنەوەی گێچەڵی سێكسی دانرابێت .


سەرەتا»مۆبایل»ئاى ئۆ ئێس -IOS»ئەپڵیكەیشن»زیاتر لە 10 پڕۆگرام کە نرخەکەی 800 دۆلارە بەخۆڕایی دایبەزێنە\nلەلایەن Razwan Omer لە 22/11/2017 0 Comments\nهەفتەی ڕابردوو ئیمەیڵێکم پێگەیشت لە کۆمپانیای WonderFox کە کۆمپانیایەکی تایبەتە بە گەشەپێدانی پرۆگرامەکانی کۆمپیوتەر، بەڵام ئەمجارە کاتێکی زۆر تایبەت بوو، لەبەر ئەوە لەم ئیمەیڵە ئۆفەرکی گەورەی پێشکەشی بەکارهێنەرانی کۆمپیوتەر کردووە بەبۆنەی فیستیڤاڵی سوپاسگوزاری Thanksgiving کە فیستیڤاڵێکی زۆر گەورەی لە ئەمریکاو کەنەدا.\nئۆڤەرەکە بۆ زیاتر لە 10 پڕۆگرامە نرخی هەر هەموویان دەگاتە 800 دۆلار بەڵام بەبۆنەی ئەم فیستیڤاڵەوە هەمووی بە خۆڕاییە تا 29ی ئەم مانگە.\nلە خوارەوە یەک بەیەک بەکورتی و بە خێرایی پڕۆگرامەکان شی دەکەینەوە کامەت پێویست بوو دایبەزێنە ناو کۆمپیوتەرەکەت بەخۆڕایی تا 29ی ئەم مانگە.\n1- پڕۆگرامی HAD Video Converter Factory Pro:\nئەم پڕۆگرامە زۆر تایبەتە بەم بەرنامە دەتوانی فۆرماتی ڤیدیۆ بگۆڕیت بۆ 300 جۆر، کە بۆ هەموو جۆرە ئامێرەکی مۆبایل بگونجێت لەگەڵ چەندین تایبەتمەندی ناوازەی تر.\n2- پڕۆگرامی Aoao Watermark:\nئەو پڕۆگرامە بۆ ئەوەی ئەگەر وێنەیەکی ئاسایت هەبوو یان وێنەیەکی جوڵاو یانیش ڤیدیۆ دەتەوێت مۆر یان لۆگۆی خۆت لەسەر دابنێیت بیپارێزی لە کۆپی ڕایت، ئەو پڕۆگرامە ئەو ئۆڤەرەت پێشکەش دەکات لەگەڵ چەندی زیادکراویتر کە دەتواین دەستکاری وێنەکانی پێ بکەیت.\n3- پڕۆگرامیWiseCare 365\nئەم پڕۆگرامە یەکێکە لە باشترین پڕۆگرامەکان بۆ یارمەتیدانت لە باشترکردنی بەرەوپێشبردنی کۆمپیوتەرەکەت، چەندین تایبەتمەندی تەواوی تێدایە، لەوانە خاوێن کردنەوەی کۆمپیوتەرەکەت لە فایلی بێ کەڵک، خێراکڕدنی کۆمپیوتەر، دەتوانی چەندین شت بەو پرۆگڕامە بکەیت، بۆیە پێشنیارت بۆ دەکەم ئەوە لە قیسە خۆت مەدە ئێستا دایبەزێنە هەتا بەخۆڕاییە.\n4 پرۆگرامی Seed4.me VPN\nئەم پڕۆگرامە VPNی زۆر بەهێزت پێشکەش دەکات.\n5- پرۆگرامی WinToFlash Professional:\nپڕۆگرامێکی زۆر پێشکەوتووە بەتایبەت بۆ سوتاندنی سیدی و فلاش میمۆری گواستنەوەی ویندۆز بۆ ناو فلاش یان بە پێچەوانەوە، بەکارهێنانی زۆر ئاسانە، لەگەڵ چەندین دەستکاری کردنی پێشکەوتوو.\n6- پڕۆگرامی RightNote Standard\nئەمەیان پڕۆگرامێکی زۆر ناوازەیە لەم لیستە، کاری ئەم پڕۆگرامە پاراستنی نوسین و ناوەرۆکی نوسینەکانتە. دەتوانی لینکی هەر بایەتێک لەناو ئەو پڕۆگرامە بپارێزی بۆ ئەوەی دوایی بە ئاسانی سەیری بکەیتەوە، بە کورتی هەرچی داتا و نوسینێکت هەیە دەتوانی بێ دوودڵی لەناو ئەم پڕۆگرامە بیانپارێزی.\n7- پڕۆگرامی Epubor Ultimate\nئەم پڕۆگرامە یارمەتیت دەدات بۆ خوێندنەوەی هەرچی کتێبی ئەلیکترۆنی هەیە لەسەر هەر ئامێرەک بێت، بۆنموونە کتێب هەیە پاڵپشتی ئامێری Kindle ناکات کە تایبەتە بە خوێندنەوەی کتێبی ئەلیکترۆنی،\nدەتوانی بەم پڕۆگرامە دەستکاری کتێبەکە بکەیت ڤێرژنی تەواوی کتێبەکە بگۆڕیت.\n8- پڕۆگرامی :Folder Marker Home\nپڕۆگرامێکی تایبەت بە دروست کردنی فۆڵدەرە بۆ ئەوەی کارەکانتی لەناو بیپارێزی تا بە شێوەیەکی خێراتر بە پڕۆگرامەکان بگەیت، دەتوانی ڕەنگ و ئایکۆنی فۆڵدەرەکان بگۆڕیت بۆ ئەوەی هەر کارەو ڕەنگ و ئایکۆنی خۆی لەسەر بێت.\n9- پڕۆگرامی :Preloaders\nئەم پڕۆگرامە زۆر تایبەتە بۆ دیزاینەرانی ماڵپەڕی ئینتەرنێت دروست کراوە، ژمارەیەکی یەکجار زۆر لە هەڵبژاردەی ئایکۆن و ئەنیمەیشنی تێدایە پشتگری زیاتر لە 800 جۆرە فۆڕمات دەکەن، ئامەت بە دڵ بوو دەتوانی دایبەزێنی لە پڕۆژەکانت بەکاری بێنی، وەکوو GIF یان APNG یانیش SVG.\n10- پڕۆگرامی Animiz Professional\nپڕۆگرامێکی زۆر نایابە بۆ دروست کردنی ڤیدیۆی فیلم کارتۆن چەندین ئامرازی دەستکاری کردنی ڤیدیۆی تێدایە ، کە بەکارهێنانی زۆر ئاسانە بەم پڕۆگرامە دەتوانی فیلم کارتۆنێکی زۆر جوان دروست بکەیت.\nکلیک لەسەر ئەم لینکە بکە بۆ چونە ناو سایتەکە\nچەندین پڕۆگرامی تر بەردەستە بە خۆڕایی، هەر کامەت ویست کلیک لەسەر Get it بکە، دوای ئەوە کە دەست بە دابەزاندن دەکات کە تەواو بوو لەناو فایلی زیب دەری بێنە کلیلی ئەکتیڤ بوونی لەگەڵە، بەڵام هەر پڕۆگرامێک کلیلی ئەکتیڤ بوونی لەگەڵ نەبوو ئەوە بزانە پێویستی بە کلیل تەنها تەنها پێویستی بە دابەزاندن هەیە لەناو کۆمپیوتەرەکەت.\nبابەتەكانی پێشووترئەپڵ توانیویەتی کێشەی راوەستانی IPhone X لە کەش و هەوای سارد چارەسەر بکات\nبابەتی دواتر چارەسەر كردنی كێشەی دانەبەزینی بەرنامەی ئایفۆن لە وەشانە كۆنەكانی (8 IOS) و (7 IOS)\nسیدیات ده‌وێ؟ کلیک بکه خه‌ونه‌که‌ت هاته دی، سیدیا ڕاگه‌یه‌ندرا\nلەلایەن Ranja Hseen 24/07/2016\nله پاش چاوه‌ڕوانیه‌کی زۆری سیدیا و بڵاو نه‌کردنه‌وه‌ی بۆ ماوه‌یه‌کی درێژ خایه‌ن، دڵ خوازانی سیدیا…\nچۆن دیزاینی پرۆژەیەکی نوێ بکەم !؟\nزۆربەمان دیزاینکردن و بیرۆکەیەکی ڕیکلامی لامان زۆر ئاسانترە لە کردنەوەی فایلێک لە فۆتۆشۆپ، وە زۆرجار…\nخاتوونێکی ٨١ ساڵە یەکەمین پرۆگرامی خۆی لە ئەپ ستۆردا بلاوکردەوە\nئوکتوجیناریان ماساکو واکامیا لە تەمەندا لە خوێنەرانی مالپەری تێک ئای گەورترە وە رەنگە لە زۆربەشمان…\nبه‌شی دووه‌م باسكردنی Method


◄ ئەنجام: 4.873 تۆمار دۆزرایەوە، لاپەڕە 1 لە 488 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\n- کۆمیتەی نێوەندیی پارتی کۆمۆنیستی سۆڤیەت بڕیاریدا [ زۆرتر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:20:42\n- بۆ دووەم جار نارنجۆکێکی تر فڕێدرایە نێو ماڵی کەر [ زۆرتر... 👁] ✖ ✖ ✖ 0 0 ✔ 70% ✍ هـ.ب. 30-8-2010 11:20:20\n- گیرانی دەیان ئەندامی حدکا لەلایەن داگیرکەری ئێرا [ زۆرتر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:20:18\n- بارزانی لە جەلال تاڵەبانی خۆشبوو و لەگەڵ دەستەکە [ زۆرتر... 👁] ✖ ✖ ✖ 0 0 ✔ 72% ✍ هـ.ب. 30-8-2010 11:20:19\n- کۆبوونەوەی فراوانی سەرکردایەتیی حدکا، کە تێیدا ب [ زۆرتر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:20:20\n- شەهیدکرانی مەلا قادری وردی - ئەندامی سەرکردایەتی [ زۆرتر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:20:20


سه‌نته‌ره‌كێ ب چاره‌سه‌ركرنا نه‌خوشێن تالاسیمایێ ل دهۆكێ دهێته چێكرن\n:: PM:01:40:09/05/2022 \nل سنورێ پارێزگه‌ها دهۆكێ هزار و 166 نه‌خوشێن تالاسیمایێ هه‌نه، به‌لێ چاره‌سه‌رى ب تنێ بۆ 83 ژ وان ل ده‌رڤه هاتیه‌كرن، رێڤه‌به‌رێ گشتیێ ساخله‌میا پارێزگه‌ها دهۆكێ ژى دیاركر كو د نوكه دا سه‌نته‌ره‌كێ تایبه‌ت ب چاندنا مه‌ژیێ هه‌سپى بۆ نه‌خوشێن تالاسیمایێ ل دهۆكێ دهێته چێكرن.\nدكتور ئه‌ڤراسیاب موسا، رێڤه‌به‌رێ گشتیێ ساخله‌میێ ل پارێزگه‌ها دهۆكێ گۆت، نه‌خوشیا تالاسیمایێ ئێكه ژ نه‌خوشیێن خوینێ و ل ده‌مێ په‌یدابوونێ یان ژى ویراسى ل ده‌ڤ زاروكان په‌یدا دبیت، كارتێكرنێن ساخله‌مى و ده‌روونى ل سه‌ر وان دروست دكه‌ت، ل سه‌ر مالباتێن وان و حوكمه‌تێ ژى بارگانیا دارایى دروست دكه‌ت.\nزێده‌تر گۆت، ل سنورێ پارێزگه‌ها دهۆكێ هه‌تا نوكه هزار و 166 نه‌خۆشێن تالاسیمایێ هاتینه توماركرن، تاكه چاره‌سه‌رى چاندنا مه‌ژیێ هه‌ستى یه، هه‌تا نوكه چاندنا مه‌ژى بۆ 83 نه‌خۆشان ل ده‌رڤه‌یێ كوردستانێ هاتیه‌كرن.\nناڤبرى دیاركر ژى كو دوو پرۆژه بۆ خزمه‌تكرنا نه‌خۆشێن تالاسیمایێ ل پارێزگه‌ها دهۆكێ د رێ دانه و گۆت ژى، ئێك ژ وان پرۆژان نوژه‌نكرن و به‌رفره‌هكرنا نه‌خۆشخانا هیڤى یا زاروكایه و 40 بۆ 50 ته‌خت دێ ل سه‌ر هێنه زێده‌كرن تایبه‌ت بو نه‌خۆشێن تالاسیمایێ و په‌نجه‌شێرێ و ره‌نگه دوماهیا ئه‌ڤ ساله یان ژى ده‌ستپێكا سالا بهێت بكه‌ڤیته د خزمه‌تا وان دا، دیسان ل دهۆكێ سه‌نته‌ره‌كێ تایبه‌ت ب چاندنا مه‌ژیێ هه‌ستى بۆ نه‌خۆشێن تالاسیمایێ ده‌مێ ساله‌كێ یه دهێته چێكرن و كار تێدا به‌رده‌وامه، ب تمامكرنا ئه‌ڤى سه‌نته‌رى ئێدى نه‌خوش پێدڤى نابن بچنه ژ ده‌رڤه و دێ چاره‌سه‌ریا وان ل هه‌ر ل دهۆكێ هێته‌كرن.\nل سه‌نته‌رێ نه‌خوشیا تالاسیمایێ رۆژانه 50 نه‌خۆش سه‌ره‌دانێ بۆ دكه‌ن و 20 ژ وان خوینێ وه‌ردگرن، ب دوماهى هاتنا سه‌نته‌رێ وان ئێدى هه‌ر ل دهۆكێ دێ چاره‌سه‌ریا وان هێته‌كرن.


سەرحەد قادر ڕاگەیەنراوێكی بڵاوكردەوە - تۆڕی میدیایی خەڵک\nبەرپرسی پێشووی پۆلیسی قەزا و ناحییەكانی كەركوك ڕایدەگەیەنێت، یەكێتی بوون نەعەیبە نەبەدزییەوە دەبێت، دەشڵێت،”ئەوەندەی یەكێتی هەواڵی چارەسەركردنی كێشەكانی بەندەی داوە لەگەڵ بەغدا پارتی نەیكردووە و بگرە ئاڵۆزتری كردووە”.\nلەدوای پەیوەندیكردنی عەبدوڵای كوێخا موبارەك و هاورێكانی بەڕیزەكانی پارتی دیموكراتی كوردستان ، هەواڵی پەیوەندیكردنی سەرحەد قادریش بە ڕیزەكانی یەكێتی نیشتیمانی كوردستان هەواڵی میدیاكانی گەرمتر كرد، سەرحەد قادریش لە هەژماری تایبەتی خۆی نوسیویەتی”یەكێتی بوون نە عەیبە نە بەدزیەوە دەكرێت”.\nسەرحەد قادر ، بەرپرسی پێشووی پۆلیسی قەزا و ناحییەكانی كەركوك لە هەژماری تایبەتی خۆی ڕایگەیاندووە، لەساڵی ١٩٧٦ یەكێتی دەووری كاریگەری تەواوی هەبووە، لەساحەكەدا نیوەی كوردستانی بەدەستەوەیە، خاوەنی دەیان شەهیدە لە مەكتەبی سیاسی و سەركردایەتی، سەدان شەهیدی هەیە لە مەسئولی هەرێم وسەرتیپ و لیواو بە هەزار شەهیدیش هەیە لە پێشمەرگە.\nدەشڵێت،”من لەدوای ١٦ ی ئۆكتۆبەرەوە تا ئەمڕۆ لە ماڵی خۆم دانیشتووم پەیوەندی حیزبیم بە هیچ حیزبێكەوە نیەوە، لە ١٦ ئوكتۆبەرەوە ئەوە كێشانەی هەم بوو چارەسەر نەكراوە بەداخەوە ! ئەوەندەی یەكێتی محاوەلەی كردووە بۆ چارەسەركردنی كێشەكانم پارتی\nنەی كردوە، كە لەسەر ڕیفراندۆم من تووشی ئەو كێشانە بووم وە لەسەر غائب بوون و بجێ هێشتنی كەركوك .\nئاماژەی بۆ ئەوەشكردووە، كە چەندجار وەزیری ناوخۆی و سەرۆكوەزیرانی عیراق سەردانی هەولێریان كرد، دەتوانرا كێشەی من و ئەو ئەفسەر و كارمەندانەی دیكەش چارەسەر بكرێ بەڵام نەك چارەسەریان نەكرد بگرە ئاڵۆزتریان كرد.


سووریاو پەیوەندییە دوو قۆڵییەکان، تەوەرەی وتووێژە تەلەفۆنییەکانی لاڤرۆف و پەمپێئۆ - SAHAR KURDISH (Sorani)\nسووریاو پەیوەندییە دوو قۆڵییەکان، تەوەرەی وتووێژە تەلەفۆنییەکانی لاڤرۆف و پەمپێئۆ\nتشرینی یه‌که‌م 27, 2019 11:48 Asia/Tehran\nوەزارەتی کاروباری دەرەوەی ڕووسیا ڕۆژی شەممە لە بەیاننامەیەک دا ڕایگەیاند: سێرگێئی لاڤرۆف وەزیری کاروباری دەرەوەی ڕووسیاو مایک پەمپێئۆ ھاوتا ئەمریکییەکەی لە پەیوەندییەکی تەلەفۆنی دا سەبارەت بە پرسی سووریاو پەیوەندیی نێوان مۆسکۆو واشێنگتۆن وتووێژیان کرد.\nبەپێی ڕاپۆرتی هەواڵدەریی ڕادیۆو تەلەفزیۆنی ئێران، سێرگێئی لاڤرۆف وەزیری کاروباری دەرەوەی ڕووسیا لە وتووێژە تەلەفۆنییەکەی لەگەڵ مایک پەمپێئۆی وەزیری دەرەوەی ئەمریکا لە سەر پێویستیی خۆبواردن لە ھەر چەشنە ھەنگاوێک لە ئاراستەی لاواز کردنی مافی دەستەڵات و سەروەری خاکی سووریا جەختیان کرد.\nڕووسیا گەلێک جار ڕایگەیاندووە کە ئامادە بوونی ھێزەکانی ئەمریکی لە سووریا نایاساییەو مافی دەستەڵاتی ئەو وڵاتە پێشێل دەکات.\nجیا لە پرسی سووریا باسی ھێندێک بابەتی دوولایەنەش لە پەیوەندییە تەلەفۆنییەکەی نێوان سێرگێئی لاڤرۆف وەزیری کاروباری دەرەوەی ڕووسیاو مایک پەمپێئۆی وەزیری دەرەوەی ئەمریکا کرا.\nدەست درێژکاریی سەربازییانەی سوپای تورکیا بۆ سەر باکووری سووریا ناسراو بە خۆیان وتەنی« کانیی ئاشتی» کە ڕۆژی چوارشەممە نۆھەمی ئۆکتۆبەر لە ئەنجامی سەرشۆڕکردنی داناڵد ترەمپی سەرۆک کۆماری ئەمریکا لە ھەمبەر پێداگرییەکانی دەوڵەتی دادوگەشەی ئانکاراو بە بیانووی خەباتی دژی تیرۆریزم و پاکتاوکردنی سنوورەکانی نێوان سووریاو تورکیا لە شەڕڤانانی کورد ، دەستی پێکرا.


بۆ خستنه‌ڕووی هه‌ڵوێستی هه‌رێم له‌مه‌ڕ رووداوه‌كان، شاندی هه‌رێمی كوردستان گه‌یشته واشنتۆن\nبه مه‌به‌ستی له نزیكه‌وه خستنه‌ڕووی دوایین ئه‌گه‌رو پێشهاته‌كانی ره‌وشی سیاسی ئه‌مڕۆی عێراق و هه‌رێمی كوردستان و گۆرینه‌وه‌ی بیروڕا سه‌باره‌ت به پرسه هه‌نوكه‌ییه‌كان و گۆڕانكاریه‌كانی ناوچه‌كه، شاندی هه‌رێمی كوردستان كه پێكهاتووه له به‌ڕێزان دكتۆر فوئاد حوسێن سه‌رۆكی دیوانی سه‌رۆكایه‌تی هه‌رێم و فه‌لاح مسته‌فا به‌رپرسی په‌یوه‌ندیه‌كانی ده‌ره‌وه‌ی حكومه‌تی هه‌رێمی كوردستان، گه‌یشتنه ویلاته یه‌كگرتووه‌كانی ئه‌مه‌ریكاو له لایه‌ن تۆمس ۆرك جێگری یاریده‌ده‌ری وه‌زیری ده‌ره‌وه بۆ ئاسایشی نیشتمانی و ئانتۆنی گۆتفری جێگری یاریده‌ده‌ری وه‌زیری ده‌ره‌وه‌و نوێنه‌رایه‌تی حكومه‌تی هه‌رێمی كوردستان له واسنتۆن پێشوازیان لێكرا.\nله ده‌سپێكدا شاندی هه‌رێم كۆبوونه‌وه‌یه‌كیان له‌گه‌ڵ راوێژكاره بیانیه‌كانی حكومه‌تی هه‌رێم ئه‌نجامدا به مه‌به‌ستی تاوتوی كردنی رووداوه‌كان و سیاسه‌تی حكومه‌تی هه‌رێم له‌مه‌ڕ پرسه‌كان و بۆچونی ئه‌مه‌ریكا له‌سه‌ر گۆرانكاریه‌كانی عێراق و ناوچه‌كه‌و چۆنیه‌تی ده‌سته‌به‌ركردنی تێگه‌یشتنی زیاتر بۆ هه‌ڵوێست و سیاسه‌تی هه‌رێم به تایبه‌ت دوای ئه‌م رووداوانه‌ی كه له عێراق روویان داوه. ئه‌ویش به تیشك خستنه سه‌ر پرۆسه‌ی سیاسی و ئاراسته‌ی ئاینده‌ی عێراق و رووبه‌روبوونه‌وه‌ی تیرۆر و ئه‌م گۆرانكاریانه‌ی دێنه به‌رده‌م له ناوچه‌كه و هه‌ڕه‌شه‌ی تیرۆر و ململانێی تایفه‌گه‌ری ته‌وه‌رێكی تری باسه‌كان بوون كه كاریگه‌ری هه‌یه له‌سه‌ر عێراق و هه‌رێمی كوردستان.\nهه‌ر له هه‌مان رۆژدا له كۆبوونه‌وه‌یه‌كی داخراودا كه له‌لایه‌ن رێكخراوی ده‌زگای هزری (ئه‌تله‌نتك كاونسڵ) كه له میوانانی به‌شداربوو پێكهاتبوون له شاره‌زایانی سیاسه‌تی ده‌ره‌وه و له بواری ستراتیژی و ئاسایش و سه‌ربازی. تیشیك خرایه سه‌ر چۆنیه‌تی به‌رپابوونی ئه‌م باروودۆخه‌ی ئه‌مڕۆی عێراق و هه‌روه‌ها هۆكاره‌كانی دروستبوونی و هه‌نگاوه‌كانی ئاینده‌ی عیراق و ناوچه‌كه‌و چۆنیه‌تی چاره‌سه‌ر كردنی كێشه‌كان گفتوگۆیان له‌سه‌ر كرا.\nته‌وه‌رێكی باسه‌كانیان له‌سه‌ر سیاسه‌تی ئه‌مڕۆی ویلایه‌ته یه‌كگرتووه‌كانی ئه‌مریكا بوو به‌رامبه‌ر به هه‌رێمی كوردستان و عێراق، هه‌روه‌ها باس له سیاسه‌تی هه‌رێمی كوردستان له‌گه‌ڵ ولاتانی دراوسێ و كۆمه‌لگه‌ی نێوده‌وله‌تی كرا.\nهه‌روه‌ها تیشك خرایه سه‌ر ئه‌و ناوچانه‌ی له عیراق بۆته گۆڕه‌پانی شه‌ڕو ململانێی سه‌ربازی و كاریگه‌ری خراپی له‌سه‌ر ناوچاه‌كانی دیكه‌و ئاواره‌بوونی ژماره‌یه‌كی زۆری دانیشتوانی ناوچه‌كان.\nله كۆتایدا به‌شداربووان ستایشی سیاسه‌ت و هه‌ڵوێستی هه‌رێمی كوردستان كرد بۆ راگرتی ئارامی و سه‌قامگیری ناوچه‌كه و له‌خۆگرتنی ژماره‌یه‌كی زۆری ئاواره‌ی ناوچه‌كانی دیكه‌ی عیراق و ئه‌م هه‌ڵوێسته‌یان به‌رزنرخاند.\nشاندی هه‌رێمی كوردستان به نیازن چه‌ندین دیدارو كۆبوونه‌وه له‌گه‌ڵ گه‌وره به‌رپرسانی ئیداره ئه‌مه‌ریكا و دامه‌زراوه هزریه‌كان و رۆنامه‌وانیه‌كان ئه‌نجام بده‌ن بۆ خستنه‌ڕووی سیاسه‌ت و هه‌ڵوێستی حكومه‌تی هه‌رێم به‌رامبه‌ر ئه‌مڕۆی عێراق و چۆنیه‌تی مامه‌ڵه‌كردن له‌گه‌ڵ رووداوه‌كاندا.


زایینی: ٠٩-٠٥-٢٠١٥ - هەتاوی: ١٣٩٤/٠٢/١٩ - ٢٢:٠٦ تاران قه‌باره‌ی فۆنت:\nکوردستان میدیا: لە خۆپیشاندانی هێمنانەی خەڵکی شاری سەقز کە بە نیشانەی ناڕەزایەتی لەهەمبەر سەرکوتی کۆبوونەوەی ناڕەزایەتیی شاری مەهاباد و مەرگی گوماناویی کچێکی ئەو شارە رێک خرابوو، ٥ هاووڵاتی دەسبەسەر کران.\nبەپێی راپۆرتی کوردستان میدیا، دەیان کەس لە هاووڵاتییانی شاری سەقز بە نیشانەی ناڕەزایەتی لەهەمبەر مەرگی گوماناویی فەریناز خوسرەوانی و بۆ پشتیوانی لە خەڵکی شاری مەهاباد، ئێوارەی ئەمڕۆ شەممە رێکەوتی ١٩ی بانەمەڕ، لە گۆڕەپانی ''تەلیس'' (٢٢ بهمن)ی ئەو شارە کۆبوونەوە و بەرەو گۆڕەپانی هەڵۆ رێپێوانی هێمنانەیان ئەنجام دا.\nسەرچاوەیەکی ئاگادار بە هەواڵنێری ''کوردستان میدیا''ی راگەیاند: هێزەکانی گاردی تایبەت هێرشیان کردە سەر رێپێوانی هێمنانەی خەڵکی شاری سەقز و ٥ کەسیان لێ دەسبەسەر کردن.\nهەتا ئێستا ناسنامەی ئەو دەسبەسەرکراوانەی شاری سەقز بۆ کوردستان میدیا ئاشکرا نەبووە.\nئەو سەرچاوە راشیگەیاند: هێزەکانی یەگانی تایبەتی رێژیم چەندین کەس لەو هاووڵاتییانە کەلەو رێپێوانە هێمنانەدا ئامادە بوون، داوەته بەر کوتان و لێدان.\nبەپێی ئەم راپۆرتە، ناو شاری سەقز بە تەواوی ئاڵۆز و ئەمنیەتی کراوە و هێزە چەکدار و لیباس شەخسییەکانی رێژیم له هەموو شوێنێکدا دەبینرێن.


5/6/2020 12:30:00 PM 756 جار خوێندراوەتەوە\nهەرێمی کوردستان لەبەردەم ناچاری چاکسازیدایە، واتا ئەگەر پێشتر کۆمەڵیک هۆکاری بەرژەوەندی کەسی و حیزبی و بنەماڵەیی وای کردبێت کە چاکسازی گشتی تەنها موزایەدە و کۆمەڵێک دروشمی کاتی هەڵبژاردنەکان بوبێ و دواتر دوای تای هەڵبژاردن تەنها سەرابێک بوبێت ، ئەوا ئێستا لەبەردەم کارەساتێکی ئیداری و حکومداریداین بە ناچاری دەبێت چاکسازی گشتی بکرێت بۆ ئەمەش دەبێت بچینەوە سەر چارەسەرەکانی کاک نەوشیروان ، با لە خۆمان بپرسین بۆچی ئەم هەرێمە نابێتە هەرێمێکی یەکگرتو بتوانێت بەسەر ئەم کێشە ئیداری و دەوڵەتداریەدا سەربکەوێ ، ئەوا وەڵامەکەی لای زۆرێکمان ڕونە کە ئەم هەرێمە خاڵیە لە یەکێتی ئیرادەی ناوخۆی لە کەسەکانەوە تا دەگاتە حیزبەکان ، ئەمەش ڕەگێکی مێژویی هەیە کە دابەش بوین بەسەر هێزە ناوچییەکاندا .\nئەگەر لامەرکەزیەت بریتی بێت لە (لامەرکەزی ئیداری و جوگرافی و وەزیفی و یاسایی و سیاسی ) ئەوا ئەم جارە زیاتر سیاسیە و پەیوەندی بە جوڵەکانەوە هەیە لەسەر ئاستی هێزە ناوچەییەکان ، هەر لە دەستوری عێراقەوە تا دەستوری هەرێم و کارنامەی حکومەتی هەرێم و هەتا بانگەشەکانی پێش هەڵبژاردن ئەم لامەرکەزیەتە بونی هەبوە ، کە دەتوانین لە کورترین پێناسەدا بڵێن لامەرکەزیەت پڕۆسەیەکی دیموکراسی و دابەشکردنی دەستەڵاتەکانە و کەمکردنەوەی ڕۆتینات و هۆیەکە بۆ ڕێگرتن لە دکتاتۆریەتی ئیداری و مالی کە ئەمە کۆ بڕیاری هەموی بێت ئەی بۆ کاری پێنەکراوە ..؟ ئەی بۆ لەم کاتەدا ئەمە دەبێتە کارتی بەهێزی ململانێکان ..؟؟\nگۆڕان ڕێککەوتنێکی هەبو لەگەڵ پارتی کە چاکسازی بکات و یەکێتیش بەشدارە لەم حکومەتە، نەک نەتوانرا کار لەسەر لامەرکەزیەت بکەن لە دادوەریەوە بۆ ئیدارەی پارێزگاکان و قایمقام و بەڕێوەبەری ناحیەکان و بەڕێوەبەرایەتیەکان پارتی بە حوکمی زۆرینە کاری بۆ ناوەندێتیەکی تەواو توند دەکرد تا ئەو ئاستەی بۆ هەر وەزیرێک سێبەرێکی دروست کرد، تا ئێرە ئەگەر ململانێکانی نێوان یەکێتی و پارتی بۆ بێت و پارتی توانبێتی لە غیابی یەکێتی و نەبونی بڕیاری دەستە جەمعی یەکێتیدا باڵێکی لە خۆی نزیک کردبێتەوە ، ئەوا پارتی کاری لەسەر زۆنی سەوز و نیلی کرد و نە لەگەڵ یەکێتی کاری بە ڕێککەوتنی ستراتیژی کرد نە لەگەڵ گۆڕان کاری بە ڕێککەوتنی شەش مانگی چاکسازی کرد، ئەگەر ئەمە بازنە بچوکەکە بێت واتا پارتی دەستکاری دابەشکاری دەستەڵات و ڕێککەوتنی نێوان تورکیا و ئێرانی کردوە لە ڕەسمی ڕێککەوننامەی ستراتیژیدا ، با لە خۆمان بپرسین ئەی نهێنی جوڵاندنی کارتی لامەرکەزیەت چیە ..؟؟؟\nهەمومان دەزانین ڕێکەوتننامەی ستراتیژی ڕێککەوتنێکە لە نێوان تورکیا و ئێراندا و ئەودیو دێگەڵە و ئەم دیو دێگەڵە و زۆنی سەوز و زەرد سنوری ئیداری و جوگرافی دەستەڵاتەکانی ئێران و تورکیا و ئەوانیش بە درێژایی مێژو کۆک بون لەسەر ئەم دابەشکاریە ، بەهۆی سزای زیرەکی ئەمریکا و کۆرۆنا ئێران تا ئاستێک پاشەکشێی کردبو ئەمەش بۆشاییەکی لەسەر دوو ئاست دروست کرد ئاستێکیان سەرقاڵی ئێران بە سزای زیرەکی ئەمریکا و کوژرانی قاسمی سلێمانی و لەسەر ئاستی دوەمیش یەکێتی کۆبڕیار نەبو لە داوی کۆچی مام جەلال وە .\nلەسەر ئاستی عێراقیش چی ئەمریکا و چی ئێران لەو ڕاستیە گەشتون کە هیچیان بێ ئەوی تریان ناتوانن عێراق کۆنتڕۆڵ بکەن ، تا گەشتە ئەو ئاستەی بنکەی سەبارزی ئەمریکا بگوازنەوە بۆ هەریر ، هەر بۆیە کاتێک ئێران دەیەوێت دیدی قائاری بۆ ئەم ناوچەیە بکاتە حکوم جارێکی تر دەگەڕێتەوە سەر ڕێککەوتنی ستراتیژی و ئەم زۆنی سەوز و نیلیە ڕێک دەخاتەوە بە پێ ی ڕێککەوتنی کۆنی ستراتیژی (فیفتی بە فیفتی) و ڕێککەوتنی ئەستانە و بە ڕێککەوتنی لەگەڵ تورکیا و بچوککردنەوەی پارتی کاری خۆی دەکات ، واتا نهێنی جوڵاندنی کارتی لامەرکەزیەت ئەم هۆکارانەیە\n1- دابەزینی نرخی نەوت و مانەوەی نرخی غاز وەک خۆی ، کە عێراق پێشتر غازی لە ئێران دەکڕی و لەم مانگەوە ناتوانێ ئەو غازە بکڕێت دەبێت لە هەرێمی کوردستان بیبات و کارتەکانی بەرامبەر هەرێم بەکار دەهێنێ تا هەرێم تەواو ناچار بکات بە داخوازیەکانی بەغداد لە ڕێ ی گوشاری ئێرانەوە.\n6- لە زۆنی سەوزدا بۆ ئەم مەبەستانە دەبێت هێزە سەرەکیەکانی ئەم زۆنە نزیک بنەوە لەیەک بە گوشاری ئێرانی ، وەک چۆن لە زۆنی زەردا تورکیا هەمان کار دەکات.\n7- ئەمریکا بێ ئاگا نیە لەم ڕێککەوتنانە و گڵۆپی سەوزی ئەمریکایان پێیە و ئەوەش دەزانین کە ئەمریکا لە سەرەتاوە تا ئێستا نەیویستوە ئێران بڕوخێنی بەڵکو وسیتویەتی لاوازی بکات و بیکاتە هاوپەیمانێکی لاوازی خۆی و پێویستی بە ئێران هەبوە تا بە وڵاتانی خلیج بە تایبەت سعودیە بڵێ من ئەتان پارێزم لە هیلالی شیعی و ئێرانی ، وە دانیشتنی نهێنی هەیە لەسەر عێراق لەگەڵ قائاریدا .\n8- لامەرکەزیەت ئەو کارتەیە کە دەستەڵاتی ناوەندێتی و مۆدێلی سعودی و وەلی عەهدی دەوەستێنێت و زۆرینەی غازیش لەم سنوری سەوز و نیلەیەدایە .\n9-کۆدەنگیەک هەیە لەسەر پاوانخوزی پارتی و داتاکان دەدەوێن ( ناعەدالەتی جوگرافی – بەیار عومەر).\n10- بە هەموو کارت و دیوەکاندا کاتێک ناوەند بۆ ناوەندێکی پاوانخوازی دەڕوا لامەرکەزیەت دەبێت هۆیەک بۆ ڕیگرتن لە ناوەندچێتەیەکی توند.


سادیۆ مانێ بۆچی بایرن میونشنی هه‌ڵبژارد؟\n:: PM:01:58:23/06/2022 \nسادیۆ مانێی ئەستێرەی سەنیگالی، یاریزانی نوێی یانەی بایرن میونشن، هۆكاری هه‌ڵبژاردنی یانه‌ی بایرن میونشنی ئاشكرا كرد.\nیانە ئەڵمانییەکە دوێنێ به فه‌رمی گرێبەستی لەگەڵ مانێ راگەیاند، کە لە لیڤەرپوولەوە رووی كرده بایرن میونشن و گرێبه‌سته‌كه‌ی تا هاوینی 2025 واژوو كرد.\nلە چاوپێکەوتنێکدا لەگەڵ تۆڕی"سکای سپۆرت ئەڵمانیا"، سادیۆ مانێ باسی لە گفتوگۆکانی لەگەڵ ناگێلسمانی راهێنه‌ری تیپه‌كه کرد و گوتی: پێوەندییەکانی نێوان من و ئەو، فاکتەری کاریگەر بوو لە بڕیاری گواستنەوەم بۆ تیپەکە".\nگوتیشی: " گرنگ بوو بۆ من قسە لەگەڵ حەسەن ساڵح حه‌میدزیچ بەڕێوەبەری وەرزشی یانه‌كه و نایگلسمانی راهێنه‌ری تیپه‌كه بكه‌م، گفتوگۆکان لەگەڵ نایگلسمان هاندەرێکی زیادە بوون بۆ من".\nکاتێک پرسیاری ئەوەی لێکرا، بایرن میونشن چۆن نازناوی چامپیۆنزلیگ بەدەست بهێنیت، لە وەڵامدا سادیۆ گوتی: گرنگ نییە چەند جار بەشداریی پاڵەوانیه‌تییەکەت کردووە، هەرگیز ناتوانیت بزانیت گرنگترین فاکتەر چییە".\nلە درێژەی قسەکانیدا گوتی، "پێویستە زۆر شت پێکەوە هەبێت، دەبێت سەرەتا سه‌رنج لەسەر کارەکانمان بکەین و هەموو توانامان بخه‌ینه‌گه‌ڕ، چونکە بردنەوەی نازناوەکە بە هیچ شێوەیەک ئاسان نییە، وەک چۆن باشترین تیپەکانی جیهان ڕووبەڕووی یەک دەبنەوە، بەڵام ئێمە، ئامادەین بۆ ئەمە".\nکاتێک پرسیاری ئەوەی لێکرا، به لای ئه‌وه‌وه كامه یانه گه‌وره‌ترن، لیڤه‌رپوول یان بایرن میونشن، هێرشبه‌ره سه‌نیگالییه‌كه گوتی: "رێزێکی زۆرم بۆ هەردووکیان هەیە، هەردووکیان هەمیشە بۆ بردنەوەی هەموو نازناوەکان ده‌جه‌نگن، یاریکردن بۆ ئەو جۆرە یانانەش زۆر نایاب و سەرنجڕاکێشە".\nسەبارەت بە پلانی به‌رده‌وامبوون تا كاتی وازهێنان لە یانەی بایرن، مانێ گوتی: شتگەلێک هەیە لەسەر بنەمای داهاتوو، ناتوانم بزانم لە داهاتوودا چی روودەدات، هەروەها تەنیا دەتوانم هەموو هەوڵێک بدەم، با بزانین چی روودەدات".


وەزیری ئاوەدانكردنەوە: هێڵی شەمەندەفەر بۆ هەرێمی كوردستان جێبەجێ بكرێت، پارێزگای هەڵەبجەش دەگرێتەوە\nوەزیری ئاوەدانكردنەوە و نیشتەجێكردنی حكوومەتی هەرێمی كوردستان، سەردانی پارێزگای هەڵەبجەی كرد لەبەرەی کارەکانی پڕۆژەی جووتسایدی هەڵەبجە- سەیدسادق و راشیگەیەند، هێڵی شەمەندەفەر بۆ هەرێمی كوردستان جێبەجێ بكرێت، پارێزگای هەڵەبجەش دەگرێتەوە.\nدانا عەبدولكەریم، وەزیری ئاوەدانكردنەوە و نیشتەجێكردنی حكوومەتی هەرێمی كوردستان لە سەردانەکەیدا بۆ پارێزگای هەڵەبجەی لە كۆنگرەیەكی رۆژنامەوانیدا رایگەیاند، "رێگای جووتسایدی هەڵەبجە - سەیدسادق تا كۆتایی مانگی ٩ تەواو دەبێت و بەڕووی شۆفێراندا دەكرێتەوە، كە خزمەتێكی گەورە بە ناوچەكە دەكات".\nدانا عەبدولكەریم راشیگەیاند، "پڕۆژەی رێگای جووتسایدی هەڵەبجە-سەیدسادق، پێشتر لە لایەن حكوومەتی هەرێمی كوردستانەوە پارەی بۆ تەرخان كرابوو و بە هۆی قەیرانی داراییەوە كاركردن تێیدا راگیرابوو، بەڵام ئێستا دەست بە پڕۆژەكە كراوەتەوە وتیشی، كۆتایی ئەم مانگە پڕۆژەكە بە رووی هاووڵاتیاندا دەكرێتەوە".\nدرێژیی جووتسایدی هەڵەبجە – سەیدسادق، ٢٧ كیلۆمەترە، كە نزیكەی ١٧ كیلۆمەتری جووتسایدە و بەشێك لە ڕێگاكە دەبێتە یەكساید، بە تەواوبوونی پڕۆژەكەش، رێگای نێوان سلێمانی – هەڵەبجە دەبێتە جووتساید و قەرەباڵغیی رێگاوبان نامێنێت.\nدانا عەبدولكەریم گوتیشی، "لە چوارچێوەی پلانەكانی وەزارەتی ئاوەدانكردنەوە، بەڕێوەبەرایەتیی گشتیی رێگاوبانی هەڵەبجە دەكرێتەوە، تاوەكو باشتر بتوانین بە كاروبارەكانی رێگاوبان رابگەین".


ئەلێکس فێرگوسۆن - ویکیپیدیا، ئینسایکڵۆپیدیای ئازاد\n٣١ی کانوونی یەکەمی ١٩٤١ (تەمەن ٨٠)\nیاریزانی تۆپی پێ، association football manager، خۆدژیاننامەنووس\nباڵیۆزی نیازپاکی یوونیسێف\nسێر ئەلێکس ڤێرگوسۆن\nسێر ئەلێکساندەر چاپمان -ئەلێکس- فێرگوسۆن (بەئینگلیزی:Alex Ferguson) لەدایک بووی ٣١ی کانوونی یەکەمی ساڵی ١٩٤١ لەشاری گلاسگۆو لە سکۆتلاند ، ناوبراو لە نێو یاری تۆپی پێ دوو ئەزموونی گەورەی ھەیە یەکەمیان وەک یاریکەر و دووەمیان وەک ڕاھێنەری یانەکان ، ناوبراو لەساڵی ١٩٨٦ ەوە تاکوو ٢٠١٣ ڕاھێنەری یانەی مانچستەر یونایتد ی ئینگلیزی بووە.\n١ ژیانی یاریزانیی\n٢.١ دەستکەوتەکانی وەک ڕاھێنەر\nدەستپێکی یاریکردنی ئەلێکس بۆ ساڵی ١٩٥٨ دەگەڕێتەوە کاتێک تەمەنی ١٦ ساڵ بوو، لە ڕیزی یانەی (کوێنز پارک)ی سکۆتلەندا دەستی بەیاری تۆپی پی کرد. لەھەمان کاتدا یاریدەدەری تیپ بوو،فێرگوسۆن تەنھا یەک ساڵ لە یانەی (کوێنز پارک) یاریکرد، ئەویش وەک یاریزانی سەرەکی پشتی پێ نەدەبەسترا، بەڵام توانی لەسەرجەم یاری باشداربووی، لەگەڵ یانەی یەکەمی توانی ١١ گۆڵ تۆمار بکات.\nفێرگی ساڵی ١٩٦٠ پەیوەندیکرد بە یانەی (جۆنستۆن) لەو یانەیەش چوارساڵ بەردەوام بوو، واتە تا ساڵی ١٩٦٤ سێھەم ویستگەی سێ ساڵی خایاند لەگەڵ یانەی (دینفەر ملاین)، بەڵام ئەزموونی ئەمجارەی بەپێچەوانەی یانەکانی پێشوویەوەبوو، چونکە لە سێ ساڵی بەشداریکردنی لەیارییەکانی لەگەڵ یانەی (دینفەر ملاین)، توانی ٦٦ گۆڵ تۆماربکات. دواتر لەچەندین یانەی سکۆتلەنداوە ھەوڵی پەلکێشکردنی درا بەتایبەتی یانەی خاوەن مێژووی لەچەشنی گلاسکۆ ڕینجەرز ، ئەوەبوو ئەلێکس فێرگوسۆن، بەداواکەی یانەی (رینجەرز) قایل بوو، لە ساڵی ١٩٦٧ گرێبەستی لەگەڵ رینجەرز بۆماوەی دووساڵ مۆرکرد. دواتر چووە ڕیزی یانەی (فالکریک) لەوێش بۆماوەی چوار ساڵ بەردەوامی بەیاری تۆپی پێ دا لەیاریکردن و توانی لەو ماوەیەدا ٣٦ گۆڵ تۆماربکات. لە دواساڵی یاریکردنی لەڕیزی (فالکریک) ٩ گۆڵی تۆمارکردوو کۆتایی بەوێستگەی ژیانی وەرزشی ھێنا وەک یاریزان.\nدەستکەوتەکانی وەک ڕاھێنەر[دەستکاری]\nلە ١٩٨٦وە تا ٢٠١٣ راھێنەری یانەی "مانچستەر یونایتد"بووە\n( ١٩٨٦ – نازناوی خولی ئینگلیزی ( ١٢ ) ١٩٩٢ - ٩٣ ، ١٩٩٣ ـ ٩٤ ، ١٩٩٥ ـ ٩٦ ، ١٩٩٦ ـ ٩٧ ، ١٩٩٨ ـ ٩٩ ، ١٩٩٩ ـ ٢٠٠٠ ، ٢٠٠٠ ـ ٠١ ، ٢٠٠٢ ـ ٠٣ ، ٢٠٠٦ ـ ٠٧ ،٢٠٠٧ ـ ٠٨ ، ٢٠٠٨ ـ ٠٩ ، ٢٠١٠ ـ ١١\nپرێمیەرلیگ ( ٥ ) ١٩٨٩ - ٩٠ ، ١٩٩٣ - ٩٤ ، ١٩٩٥ - ٩٦ ، ١٩٩٨ - ٩٩ ، ٢٠٠٣ - ٠٤\nجامی رابیتەی ئینگلیزی ( ٤ ) ١٩٩١ - ٩٢ ، ٢٠٠٥ - ٠٦ ، ٢٠٠٨ - ٠٩ ، ٢٠٠٩ - ١٠\nجامی قەڵغانی ئینگلیزی ( ١٠) ١٩٩٠ - ١٩٩٣ - ١٩٩٤ - ١٩٩٦ - ١٩٩٧ - ٢٠٠٣ - ٢٠٠٧ - ٢٠٠٨ - ٢٠١٠ - ٢٠١١\nخولی یانە پاڵەوانەکانی ئەورووپا ( ٢ ) ١٩٩٨ - ٩٩ ، ٢٠٠٧ - ٠٨\nجامی جامەکانی ئەوروپا ( ١ ) ١٩٩٠ - ٩١ جامی سوپەری ئەوروپی ( ١ ) ١٩٩١\nڕیکۆردەکان فێرگوسۆن لەگەڵ یانەی مانچستەر یۆنایتد\nوەرگیراو لە «https://ckb.wikipedia.org/w/index.php?title=ئەلێکس_فێرگوسۆن&oldid=948081»\nڕاھێنەرانی تۆپی پێی سکۆتلاندی\nیاریزانانی تۆپی پێی سکۆتلاندی\nئەم پەڕەیە دواجار لە ٢٢:٢٤ی ٢٣ی ئایاری ٢٠٢٢ نوێ کراوەتەوە.


بەشداری یەکیەتیی لاوانی دێموکراتی رۆژهەڵاتی کوردستان لە کۆنفڕانسی لاوانی ئینتێرناسیۆناڵ سوسیالیست لە ناوچەی مەدیتەرانە – Lawan\nئێوارەی ڕۆژی سێ شەممە ٢٨ی سێپتامبری٢٠٢١، کۆنفڕانسی ڕێبەرانی لاوانی ئینتێرناسیۆناڵ سوسیالیست لەژێر ناوی “لاوان و دوورەدیمەنی ئاڵوگۆڕە دێموکراتیکەکان لە ناوچەی مەدیتەرانە ” بە بەشداری یەکیەتیی لاوانی دێموکراتی ڕۆژهەڵاتی کوردستان و بە شێوەی ئانلاین دەستی بەکارەکانی کرد.\nڕۆژی یەکەمی کۆنفڕانس بە وتاری بەڕێز بروونۆ گۆنزالێس سکرتێری گشتیی لاوانی ئینتێرناسیۆناڵ سوسیالیست دەستی پێکرد و پاشان بەڕیز سەیف عەقیل جێگری سکرتێر باسی لە دۆخی ناوچەکە کرد.\nلەبڕگەیەکی دیکەی یەکەم رۆژی کۆنفرانسدا سەرجەم بەشداربووان ڕێکخراوەکانیان هەروەها و تێکۆشانی ڕێکخراوەیی خۆیان ناساند، لەو بڕگەیەدا پێشەوا عەلی پوور سکرتێری گشتیی یەکیەتیی لاوانی دێموکراتی رۆژهەڵاتی کوردستان ئاماژەی بە نزیک بە هەشت دەیە تێکۆشان و هەروەها ئامانج و بەرنامەکانی یەکیەتیی لاوان کرد. پێشەوا عەلی پوور هەروەها ئاماژەی بە هاوپشتی یەکیەتیی لاوان لەگەڵ حیزبی دێموکرات کرد و گوتی کە “حیزبی ئێمە بۆ ئازادی و دێموکراسی باجی زۆری داوە و ڕێبەرانی لە ئۆتریش و ئاڵمان بە دەستی کۆماری ئیسلامی تێرۆر کراون و هەروەها وتی کە سەرکردایەتی حیزبی ئێمە لە جەریانی بەحسی سیاسی بۆ دۆزینەوەی چارەسەری پرسی کورد لەلایەن سپای پاسدارانەوە کراوەتە ئامانجی هێرشی مووشەکی.”\nپێشەوا عەلی پوور هەروەها گوتی کە “کۆماری ئیسلامی پرسی کورد لە مافێکی دێموکراتیک و مەدەنییەوە بەرەو شەڕ دەبات و بەردەوام هەوڵی داوە کە پرسی کورد میلیتاریزە بکات و جموجۆڵی مەدەنی بە توندو تیژی بکێشێت، هەربۆیە دەبێ ئەم کۆنفڕانسە و ڕێکخراوەکانی بەشدار لەو کۆنفڕانسە یەکدەنگ لە پشت قەزیەی کورد لە ئێران بوەستنەوە و پشتیوانی لە مافەڕەواکانی کورد بکەن.”\nلە ڕۆژی دووهەمی کۆنفڕانس کە ئێوارەی ڕۆژی چوارشەممە دەستی پێکرد، بەشداربوان ڕا و سەرنجەکانیان لەسەر وڵاتانی دەوروبەر باسکرد و پاشان بەڕێز هەردی سەلیمی وەک نوێنەری یەکیەتیی لاوانی دێموکراتی ڕۆژهەڵاتی کوردستان باسێکی سەبارەت بە دۆخی سیاسی ناوخۆی ئیران پێشکەش کرد کە تێیدا دۆخی ئایینەکانی بەهایی و یارسان و زەرتۆشتی و مەسیحی ئاماژەی پێکرابوو، چەوساندنەوەی سیستماتیکی لە تارانەوە و بێ مافکردنی نەتەوەکانی نیشتەجێی ئێران کە پێکهاتوون لە کورد و تورک و بەلووچ و عەرەب، هەروەها دۆخی نالەباری ژنان و لاوان بەشێکی دیکەی وتاری یەکیەتیی لاوان بوون لەو کۆنفرانسە.\nلە کۆتایی ڕۆژی دووهەمی کۆنفرانس تیمی یەکیەتیی لاوان وەک بیرهێنانەوە بۆ ئامادەبوان ئاماژەیاندا بە شەقامی مەدەنی ڕۆژهەڵاتی کوردستان کە لەناو ئەو هەموو هاڵۆزی و کێشە و گرفتانەی کە حکومەتی ناوەندی بەسەریدا سەپاندوون، کۆمەڵگایەکی مەدەنی زیندوو لە کوردستان هەیە کە دەتوانێ هیوای دواڕۆژێکی ڕووناک بێت بۆ سەقامگیری دێموکراسی و کۆمەڵگایەکی یەکسان و زیندوو.\nئێوارەی ڕۆژی پێنج شەممە و کۆتاڕۆژی کۆنفڕانس تەرخانکرابوو بە بۆچوونە جیاوازەکانی ناو کۆنفڕانس کە لەلایەن جێگری سکرتێری لاوانی ئینتێرناسیۆناڵ سوسیالیستەوە جەمعبەندی کران و کار و چالاکییەکانی دووساڵی داهاتوو بڕیاریان لەسەردرا. شایانی باسە یەکیەتیی لاوانی دێموکراتی رۆژهەڵاتی کوردستان وەک ئەندامی چالاک و بەڕێوەبەر لە ڕێکخراوی لاوانی ئینتێرناسیۆناڵ سوسیالیست، بۆ وەستۆگرتنی ئەرک و جێبەجێکردنی پڕۆژەکانی تایبەت بە لاوان لە ناوچەی مەدیتەرانە لە داهاتوودا ئامادەیی خۆی دەربڕی.\nکۆنفڕانس لە کەشێکی ئازاد و دوای سێ ڕۆژ بەحسی بەردەوام کۆتایی بە کارەکانی هات.


- (من یاری دنیای ڕەنگاوڕەنگ و نەیاری دنیای ڕەشوسپیم) ڕەنگاوڕەنگییش جیاوازی دەخوازێ و ڕەشوسپیش سڕینەوە. من شاسوار و پرۆژەكەیم بەدڵ نییە، چونكە نەفەسێكی تری سڕینەوە و ڕەشوسپیكردنی دنیای ئێمەیە، بەڵام كاتێ خۆی بكەوێتە بەردەم حەملەی سڕێنەوە، من بەرگریی لێ دەكەم، چونكە ئەویش ڕەنگێكی ناو وێنەكەیە و فرەیی جێی ئەویشی تیا دەبێتەوە، ئەگەرچی خۆی فرەیی نافامێ و بە ڕەنگێك ڕازی نییە و كۆی وێنەكەی ئەوێ! بەهەرحاڵ، لێرەدا من بەرگری لە فرەیی و جیاوازی و ڕەنگاوڕەنگی دەكەم، نەك لەم و لەو.\n- كاری ئێمە ئەوە نییە عاتفییانە تەبرییەی كابرا بكەین، یان ڕقاوییانە تاوانباری بكەین، وەك چۆن حوكمدان كاری ئاسایش نییە، كاری من و تۆش نییە و تەنیا كاری دادگایە. كاری دروست بەرگریكردنە لە سەروەریی یاسا و شكۆی دادگاكان، نەك بەرگریكردن لە كەسێك كە دەشێ تاوانبار بێت، نەك تۆڵەكردنەوە لە كەسێك كە دەشێ بێتاوان بێت.\n- دادگاكان بە هەردوو دیودا بەكار دەهێنرێن و یاسا لە هەردوو لاوە پێشێل دەكرێ، ئەوە ڕاست نییە كە تەنیا دەسەڵاتدار بەكاریان بهێنێ! تۆ حەقێكی من دەخۆیت و موعارەزەیت، من هەركات داوای ئەم حەقە بكەم، تۆ دەڵێی ئەمە كەیسێكی سیاسییە و یاسایی نییە! دەی ئەمە دیوەكەی تری لاقەكردنی دادگایە. ئەسڵەن ئەوەی موعارەزە خراپتریشە، چونكە كاتێ دەسەڵاتدار، دەسەڵاتی خراپ بەكارهێنا، مەفروزە موعارەزە بۆ لابردنی ئەو بەكارهێنانە خراپە هاتبێ، نەك بۆ ئەوەی ئەویش بە شێوازی خۆی بەكاری بێنێ.\n- (نیوعەدالەت) هەنگاوێك نییە بەرەو عەدالەت، بەڵكو هەر مانەوەیە لە ناعەدالەتیدا! كاتێ گەندەڵێك دەبرێتە بەردەم دادگا، ئەمە ڕەوایە، بەڵام كاتێ هاوشێوەكانی لە دەرەوە دەسوڕێنەوە، ئیتر ئێمە ناعەدالەتییەكمان خستووەتە سەر ناعەدالەتییەكانی تر. كاتێ گەندەڵی گەورە و دەسەڵاتدار، گێچەڵ بە گەندەڵی بچووك و بێدەسەڵات دەكات، ئەمە پرۆسەی چەسپاندنی ستەمكارییە نەك پرۆسەی چەسپاندنی یاسا.\n- نە ئاڵای كوردستان پاساوی گەندەڵییەكانی نەجمەدینە، نە موعارەزەبوون پاساوی پۆخڵەواتیی پێشتری گۆڕان و ئێستای نەوەی نوێیە. ئاڵا بە داكشانی فەساد بەرز و شەكاوەیە، نەك بە نمایشی هەڵكردنی لەلایەن گەندەڵەكانەوە. موعارەزەبوونیش لە دۆخی فەساددا، ئەوەیە كە موعارەزە خۆی گەندەڵ نەبێت، نەك ئەوەی كە گەندەڵیی دەسەڵاتمان پیشان بدات. ئاخر گەندەڵیی پارتی و یەكێتی خۆی دیارە و دەیبینین، كەچی موعارەزە هاتووە ئەم شتە دیارەمان پیشان بدا! ئا لێرەدا موعارەزەی ئێمە تەواو زیادە و ناپێویستە.\n- نە سیناریۆی ستەمكردن و غەدركردن لە كەسەكان لە پشتی دادگاوە، نە سیناریۆی فووتێكردن و بە پاڵەوان كردنی كەسەكان لەسەر حیسابی دادگا! بەڵكو پەڕینەوە لە درۆ و سیناریۆی شتەكانەوە، بۆ ڕاستەقینەی ئازادی و یاسا و سیاسەت و كۆی شتەكان. ئێمە لە هەموو كایەكانی تردا خەریكی نمایش و سیناریۆین، كەچی لە خودی نمایش و سیناریۆی درامادا فەشەلمان هێناوە، ئەوەش نوكتەیە ها.


لە شارۆچكەیەكی هەرێمی كوردستان 48 كاتژمێر قەدەغەكردنی هاتوچۆی تەواوەتی دەسەپێنرێت – تۆڕی میدیایی خەڵک\n2020/06/23 - 9:29 PM\nلە چوارچێوەی ڕێكارەكانی خۆپارێزی لە ڤایرۆسی كۆرۆنا، ئیدارەی شارۆچكەی چەمچەماڵی سەر بە پارێزگای سلێمانی لە هەرێمی كوردستان، بۆ لە ڕۆژی پێنج شەممەی و هەینی داهاتوودا، قەدەغەكردنی هاتوچۆی تەواوەتی دەسەپێنێت.\nڕەمەك ڕەمەزان قائیمقامی چەمچەماڵ ڕایگەیاند”بە هەماهەنگی دەزگا ئەمنییەكان، قەدەغەكردنی هاتوچۆی تەواوەتی لە ڕۆژانی پێنج شەممە و هەینی داهاتوو لە شارۆچكەكە دەسەپێنرێت، ئامانج لەم هەنگاوەش بۆ شۆردنی هەموو ناوچەكانی شارۆچكەكەیە و پاككردن و دەرمانڕێژكردنە لەپێناو خۆپاراستن لە مەترسی ڤایرۆسی كۆرۆنا”.\nبە وتەی ڕەمەك ڕەمەزان”پڕۆسەكە، پڕۆسەی تری لە هەردوو شارەدێی تەكیە و شۆڕشی بەدوادادێت”.\nتەكیەچەمچەماڵڕەمەك ڕەمەزانشۆڕشڤایرۆسی كۆرۆنا


وەزیری نەوتی عێراق باس لە نزیکبوونەوەی ڕێککەوتنی هەولێر و بەغدا دەکات\nنزیکبوونەوە لە ڕێککەوتن\n2020.12.17 - 23:02\nوەزیری نەوتی عێراق ڕایگەیاند، پێشبینی دەکات لەبارەی فرۆشی نەوت لەگەڵ حکومەتی هەرێمی کوردستان بگەنە ڕێککەوتن، هەرچەندە تاوەکو ئێستا نەگەیشتوونەتە رێککەوتنی کۆتایی.\nئیحسان عەبدولجەبار لعێبی، وەزیری نەوتی عێراق لەمیانی وتارێكیدا لە كۆنگرەی نەوت و گاز (پێنجشەممە 17ی کانوونی یەکەمی 2020) ڕایگەیاند، "لە پڕۆژە یاسای بودجەی ساڵی 2021 نرخی بەرمیلێک نەوت بە 42 دۆلار خه‌ملێنراوه و لە سەرەتای ساڵی داهاتووەوە عێراق سێ جۆر نەوتی خاو دەفرۆشێت."\nئاماژەی بەوەشكرد، " رێککەوتنی ئۆپێک پڵەس هۆکارە بۆ بەرزکردنەوەی نرخی نەوت و پابەند دەبین بە ڕێککەوتنەکە و سەرەتای ساڵی داهاتووش نرخی نەوت بۆ سەرووی 50 دۆلار بەرزدەبێتەوە، بۆ ئەم مانگە ناوەندی ئاستی هەناردەکردن دوو ملیۆن و 800 هەزار بەرمیل نەوتی رۆژانە دەبێت."\nلەبارەی گفتوگۆکانی هەرێم و بەغداش، وەزیری نەوتی عێراق، باسی لەوەکرد، " تاوەکو ئێستا نەگەیشتووینەتە ڕێککەوتنی کۆتایی، بەڵام پێشبینی دەکەم لەبارەی فرۆشی نەوت لەگەڵ حکومەتی هەرێمی کوردستان بگەینە ڕێککەوتن."\nلێدوانی فەرمی وەزیری دارایی عێراق لەبارەى نرخی دۆلار: بەرزدەبێتەوە\n2020.12.19 - 16:01\nوەزیری دارایی ’’باشترین چارەسەر’’ بۆ نرخی دۆلار دەخاتەڕوو\n2020.12.18 - 13:44\nلاهور شێخ جەنگی لەگەڵ وەزیری پیشەسازی و کانزاکانی عێراق کۆبووەوە\n2020.12.17 - 20:24\nوەزیری ناوخۆ دوو ئۆتۆمبێل بۆ بەڕێوەبەری پۆلیسی سلێمانی و قائیمقامیەتی چەمچەماڵ دەکڕێت\n2020.12.15 - 19:24\nهەڵوێستی توركیا لە رادەستكردنی نەوتی كوردستان بە بەغدا\n2020.12.23 - 18:13\nکۆرۆنا نوێیەکە نرخی نەوتی بەشێوەیەکی بەرچاو دابەزاند\n2020.12.21 - 09:53\nنرخی نەوتی خاوی بەسرە زیاتر سەرکەوت\n2020.12.19 - 13:14\nنرخی نەوتی بەسرە زیاتر سەرکەوت\n2020.12.14 - 16:15


📅 01-03-1996 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 17:11:55\n📅 01-12-1995 رێکەوت و رووداو (کڕۆنۆلۆژیا)\n📅 کاتی تۆمارکردن Jan 21 2017 11:04AM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 11:04:08\n📅 02-02-1996 رێکەوت و رووداو (کڕۆنۆلۆژیا)\n📅 کاتی تۆمارکردن Jan 21 2017 4:47PM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 16:47:21\n📅 03-06-1996 رێکەوت و رووداو (کڕۆنۆلۆژیا)\n- کۆبوونەوەیەکی نائاسایی پەڕڵەمانی باشووری.ک، لە ن [ زۆرتر... 👁] ✖ ✖ ✖ 0 1 ✔ 78% ✍ هـ.ب. 30-8-2010 11:21:13\n📅 04-05-1970 رێکەوت و رووداو (کڕۆنۆلۆژیا)\n- جەماوەری سلێمانی تەرمی نووسەری چاکساز مەلا نەجمە [ زۆرتر... 👁] ✖ ✖ ✖ 0 2 ✔ 90% ✍ هـ.ب. 30-8-2010 11:20:19\n📅 05-02-1996 رێکەوت و رووداو (کڕۆنۆلۆژیا)\n📅 کاتی تۆمارکردن Jan 21 2017 4:48PM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 16:48:02\n📅 05-12-1995 رێکەوت و رووداو (کڕۆنۆلۆژیا)\n📅 کاتی تۆمارکردن Jan 21 2017 11:11AM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 11:11:06\n📅 06-05-1996 رێکەوت و رووداو (کڕۆنۆلۆژیا)\n- کردنەوەی پیشانگای هونەریی دڵڤین شنگالی لە پەڕتوو [ زۆرتر... 👁] ✖ ✖ ✖ 0 1 ✔ 96% ✍ هـ.ب. 30-8-2010 11:21:13\n📅 06-05-2008 رێکەوت و رووداو (کڕۆنۆلۆژیا)\n📅 کاتی تۆمارکردن Jan 21 2017 5:21PM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 17:21:56\n📅 07-06-1996 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 17:20:36